hotchpotch/miracl-hf-unified huggingface dataset:
แอสคลีเพียส
แอสคลีเพียส (Asclepius) (ละติน: Aesculapius, กรีก: Asklepios) เป็นเทพเจ้าแห่งการแพทย์ การรักษา และการฟื้นคืนชีพ ในตำนานเทพปกรณัมกรีกในยุคกรีกโบราณ แอสคลีเพียส เป็นตัวแทนของการรักษาทางการแพทย์ บุตรสาวและบุตรชายของแอสคลีเพียสต่างก็มีความสำคัญเกี่ยวกับการแพทย์ด้วยเช่นกัน
บุตรสาวของแอสคลีเพียสได้แก่ ไฮเจีย (Hygea) เป็นเทพีแห่งสุขอนามัยและความสะอาด ลาโซ (Laso) เป็นเทพีแห่งการฟื้นฟู อาเซโซ (Aceso) และ แพนะเซีย (Panacea) เทพีแห่งการรักษา บุตรชายของแอสคลีเพียส มาเคออน (Machaon) และ โพดาลิริอุส (Podalirius) เป็นศัลยแพทย์ทหารของกรีก ปรากฏชื่ออยู่ในสงครามเมืองทรอย
แอสคลีเพียส เป็นบุตรของเทพเจ้าอะพอลโล ซึ่งถือว่าเป็นเทพเจ้าแห่งการแพทย์เช่นกัน คทาของแอสคลีเพียสใช้แทนสัญลักษณ์แทนการแพทย์ในสมัยกรีกและใช้มาจนถึงปัจจุบัน
แอสคลีเพียส เป็นบุตรของเทพเจ้าอะพอลโล ที่เกิดกับโคโรนิส เมื่ออะพอลโลไม่อยู่ โคโรนิส ซึ่งกำลังตั้งครรภ์ ได้นอกใจตกหลุมรัก อิสคิส (Ischys) บุตรของอีลาตัส (Elatus) เมื่ออะพอลโลรู้เข้าด้วยความโกรธและเสียใจจึงส่ง อาร์ทิมิส ผู้เป็นน้องสาวไปฆ่านางเสีย ขณะที่ร่างของโคโรนิสกำลังจะถูกเผา อะพอลโลรู้สึกตัวว่าในท้องของนางมีทารกอยู่จึงให้ อาร์ทิมิส นำทารกในครรภ์ออกมาและนำไปให้ ไครอน ซึ่งเป็นเซนทอร์เลี้ยงที่หุบเขาเพลิออน
ไครอนได้เลี้ยงดูและสอนวิชาการรักษาให้แก่แอสคลีเพียส แอสคลีเพียสเติบโตและเป็นผู้ที่มีจิตใจดี เพื่อเป็นการตอบแทนที่แอสคลีเพียสเป็นผู้ที่มีจิตใจดีนั้น ได้มีงูมาคอยกระซิบสอนความรู้ทางการรักษาให้แก่แอสคลีเพียสข้าง ๆ อยู่เสมอ (งูในคติของกรีก หมายถึงความรู้ และการรักษา) แอสคลีเพียสจะมีคทาประจำตัวและมีงูพันรอบคทานั้น ต่อมาคทาของแอสคลีเพียสได้กลายมาเป็นสัญลักษณ์แห่งการรักษา เชื่อว่างูที่พันรอบคทาของแอสคลีเพียสเป็นงูที่ชื่อ เอสคูลาเปียน ซึ่งเป็นงูไม่มีพิษ พบได้ทั่วไปในแถบเมดิเตอร์เรเนียนในปัจจุบัน
อัสคลืปิอุส มีความเชี่ยวชาญในการแพทย์เป็นอย่างมาก มากกว่าอาจารย์และบิดา ถึงขนาดที่สามารถชุบชีวิตคนตายให้ฟื้นคืนชีพได้ และคอยช่วยเหลือมนุษย์ให้หายเจ็บไข้ได้ป่วย
แอสคลีเพียส แต่งงานกับอิพีโอนี (Epione) เทพีแห่งการบรรเทาปวด มีบุตรสาว 4 คน คือ ไฮเจีย ลาโซ อาเซโซ และแพนะเซีย บุตรชาย 3 คนคือ มาเคออน โพดาลิริอุส และ เทเลโฟรัส
เทพเจ้าซุส ได้ฆ่าแอสคลีเพียสด้วยอัสนีบาตเพราะว่าได้นำ ฮิปโปไลตัส กลับมาจากความตายและรับทองเป็นการตอบแทน
บ้างก็ว่าแอสคลีเพียสถูกฆ่าเพราะว่าชุบชีวิคคนให้ฟื้นคืนชีพ ทำให้ เฮดีส ไม่พอใจเพราะไม่มีวิญญาณมาที่ยมโลกและเอาเรื่องนี้ไปฟ้องต่อซุสให้หยุดการกระทำของแอสคลีเพียส เรื่องนี้สร้างความแค้นให้แก่อะพอลโลอย่างมาก อะพอลโลจึงฆ่า ไซคลอปส์ ผู้ที่ทำอัสนิบาตให้แก่ซุสเพื่อเป็นการแก้แค้น จากการกระทำนี้ทำให้ซุสไม่พอใจและเอาอะพอลโลไปแขวนไว้บนท้องฟ้า พร้อมกับสั่งให้อะพอลโลคอยรับใช้ แอดมิตัส (Admetus) เป็นเวลา 1 ปี หลังจาก 1 ปีผ่านไป ซุสได้นำอะพอลโลกลับมายังเขาโอลิมปัส ชุบชีวิตไซคลอปส์ และเพื่อเป็นการให้เกียรติได้นำร่างของแอสคลีเพียสไปไว้บนกลุ่มดาวที่มีชื่อว่า กลุ่มดาวคนแบกงู
แองเจิลส์ไฟลท์
แอลเจิลส์ไฟลท์ () เป็นเส้นทางรถรางขึ้นเขา (funicular railway) รางแคบ รางมีขนาด 2 ฟุต 6 นิ้ว (762 มิลลิเมตร) ในเขตบังเกอร์ฮิลส์ใจกลางเมืองลอสแอนเจลิส รัฐแคลิฟอร์เนีย สหรัฐ มีรถคอยให้บริการสองคัน คือ ซีไน (Sinai) กับโอลีเวต (Olivet) วิ่งขึ้นลงสวนกันโดยใช้สายเคเบิลตามเส้นทางที่ยาวเพียง 298 ฟุต (91 เมตร)
เดิมแองเจิลส์ไฟลท์ถูกสร้างขึ้นเพื่อเชื่อมการเดินทางระหว่างถนนฮิล (Hill Street) กับถนนโอลีฟ (Olive Street) เปิดทำการครั้งแรกเมื่อปี พ.ศ. 2444 จากทุนของพันเอก เจ. ดับเบิลยู. เอ็ดดี (J. W. Eddy) ในนามทางรถรางขึ้นเขาลอสแอนเจลิส (Los Angeles Incline Railway) ที่เริ่มจากสถานีถนนฮิลขึ้นเนินไปยังสถานีถนนโอลีฟ โดยมีรถให้บริการสองคันสวนกันโดยใช้แรงโน้มถ่วง ส่วนชื่อ "แองเจิลส์ไฟลท์" ถูกตั้งขึ้นในปี พ.ศ. 2455 หลังจากที่บริษัทเงินทุนแคลิฟอร์เนีย (Funding Company of California) ซื้อกิจการจากเจ้าของเดิม และถูกปิดลงในปี พ.ศ. 2512 เพื่อทำการปรับปรุง
ต่อมาในปี พ.ศ. 2539 แองเจิลส์ไฟลท์เปิดทำการอีกครั้ง แต่คราวนี้ได้ย้ายลงมาด้านใต้ของตำแหน่งเดิมเพื่อเชื่อมถนนฮิลกับแคลิฟอร์เนียพลาซา (California Plaza) และถูกปิดอีกครั้งในปี พ.ศ. 2544 เนื่องจากเกิดอุบัติเหตุร้ายแรง หลังจากนั้นเก้าปีจึงเปิดให้บริการอีกครั้งในวันที่ 15 มีนาคม พ.ศ. 2553 และมีการปิดปรับปรุงในปี พ.ศ. 2554 เนื่องจากมีอุบัติเหตุเล็ก ๆ น้อย ๆ และปัญหาด้านความปลอดภัยจากการออกแบบหรือระบบในตัวรถ
เดือนมีนาคม พ.ศ. 2560 แองเจิลส์ไฟลท์เปิดให้บริการอีกครั้งหลังการปรับปรุงเสร็จสิ้น
เจ้าหญิงมาเบียงแห่งเลโซโท
เจ้าหญิงมาเบียงแห่งเลโซโท () เป็นพระชายาในเจ้าชายซีอีโซแห่งเลโซโท เป็นพระราชขนิษสุณิสาในสมเด็จพระราชาธิบดีเลตซีที่ 3 แห่งเลโซโท พระองค์เสกสมรสกับเจ้าชายซีอีโซแห่งเลโซโท เมื่อวันที่ 15 ธันวาคม พ.ศ. 2546 รับพระราชทานพระอิสริยยศเป็น เจ้าหญิงมาเบียงแห่งเลโซโท อันเป็นพระนามกลางของพระสวามี จากสมเด็จพระราชาธิบดีเลตซีที่ 3
ฟุจิวะระ โนะ มิชิตะกะ
ฟุจิวะระ โนะ มิชิตะกะ ( , พ.ศ. 1496 – 12 พฤษภาคม พ.ศ. 1538) ขุนนางผู้ใหญ่ใน ยุคเฮอัง ซึ่งดำรงตำแหน่ง เซ็สโซและคัมปะกุ ในรัชสมัย จักรพรรดิอิชิโจ นอกจากนี้เขายังเป็นพระสัสสุระ (พ่อตา) ของจักรพรรดิอิชิโจอีกด้วยเนื่องจากมิชิตะกะได้ถวายตัว ฟุจิวะระ โนะ เทชิ ผู้เป็นธิดาคนโตให้เข้ามาเป็นจักรพรรดินีทำให้ความสัมพันธ์ของราชวงศ์และ ตระกูลฟุจิวะระ แน่นแฟ้นขึ้น
แต่การกระทำครั้งนี้สร้างความไม่พอใจให้กับ ฟุจิวะระ โนะ มิชินะงะ ผู้เป็นน้องชายที่ต้องการส่งบุตรสาวให้มาเป็นจักรพรรดินีและชายาขององค์จักรพรรดิเช่นกัน
ส่วนราชการในพระองค์
ส่วนราชการในพระองค์ คือ ส่วนราชการที่ปฏิบัติหน้าที่เกี่ยวกับราชการในพระองค์และพระราชกรณียกิจขององค์พระมหากษัตริย์และพระบรมวงศานุวงศ์ โดยปฏิบัติราชการขึ้นตรงต่อพระมหากษัตริย์ มีการจัดระเบียบราชการและการบริหารงานบุคคลเป็นการเฉพาะให้เป็นไปตามพระราชอัธยาศัย เพื่อให้การบริหารราชการในพระองค์เหมาะสมและสอดคล้องกับภารกิจของราชการในพระองค์ และสอดคล้องกับบทบัญญัติของรัฐธรรมนูญแห่งราชอาณาจักรไทยพระราชวัง
อาดรียานา ลีมา
อาดรียานา ลีมา (; เกิด 12 มิถุนายน ค.ศ. 1981) เป็นนางแบบชาวบราซิล เป็นที่รู้จักกันดีในนามของนางฟ้าวิกตอเรียส์ซีเคร็ต ตั้งแต่ปี ค.ศ. 1999 และในฐานะนางแบบโฆษกของเครื่องสำอางเมย์เบลลีน เธอยังได้ถ่ายโฆษณาให้กับซูเปอร์โบวล์และเกียมอเตอร์ ตอนอายุ 15 ปี ลีมาได้รับรางวัล "ซูเปอร์โมเดลออฟบราซิล" จากฟอร์ด และในปีถัดมาเธอก็ได้รับรางวัล "ฟอร์ดโมเดลส์ซูเปอร์โมเดลออฟเดอะเวิลด์"
ลีมาได้รับการจัดอันดับโดย Models.com ให้เป็นหนึ่งในซูเปอร์โมเดลคนใหม่ในอุตสาหกรรมแฟชั่น ตั้งแต่ปี ค.ศ. 2014 ลีมาได้รับการจัดอันดับนางแบบที่ทำรายได้มากที่สุดในโลก ในปี ค.ศ. 2012 ลีมาได้เข้ามาอยู่ในอันดับที่ 4 จากการจัดอันดับของนิตยสารฟอบส์ ซึ่งคาดว่าประมาณ 7.3 ล้านดอลลาร์สหรัฐ ในปี ค.ศ. 2013 เธอเข้ามาอยู่ในอันดับที่ 3 และในปี ค.ศ. 2014 เธอได้อันดับ 2 ด้วยรายได้ 8 ล้านดอลลาร์ ในปี ค.ศ. 2015 เธอครองตำแหน่งอันดับ 2 ด้วยรายได้ 9 ล้านดอลลาร์ ในปี ค.ศ. 2016 เธอยังครองอันดับ 2 ด้วยรายได้ 10.5 ล้านเหรียญสหรัฐ
ยศทหารมองโกเลีย
บทความนี้ระบุตำแหน่งและยศใช้โดยกองทัพมองโกเลียในห้วงสมัยต่างๆ
โปเกมอน เดอะมูฟวี่ ตอน ย้อนเวลาตามล่าเซเลบี
โปเกมอน เดอะมูฟวี่ ตอน ย้อนเวลาตามล่าเซเลบี () เป็นภาพยนตร์โปเกมอนเดอะมูฟวี่ที่ 4 ผู้กำกับโดย คุนิฮิโกะ ยูยามะ ออกฉายในโรงภาพยนตร์ในประเทศญี่ปุ่นเมื่อวันที่ 7 กรกฎาคม พ.ศ. 2544
จาการพยายามที่จะตามหาเซเลบี เจ้าโปเกมอนน้อย ทำให้เขาหลุถย้อนเข้าไปในอถีตถึง 40 ปี หลงเข้าไปอยู่ในป่าใหญ่เพียงลำพัง แต่ได้รับการช่วยเหลือจากหญิงผู้หนึ่งซึ่งอาศัยอยู่ในป่านั้น เขาไม่ละความพยายามที่จะติดตามหาเจ้าเซเลบี แม้จะ ต้องพบกับอุปสรรคและอันตรากเหล่านักล่าโปเกมอน...
เบฮาตี ปรินส์ลัว
เบฮาตี ปรินส์ลัว (; เกิด 16 พฤษภาคม ค.ศ. 1989) นางแบบชาวแอฟริกาใต้-นามิเบีย เธอเป็นหนึ่งในนางฟ้าวิกตอเรียส์ซีเคร็ต ในปี ค.ศ. 2009 เธอได้เดินโชว์ในงานวิกตอเรียส์ซีเคร็ตแฟชั่นโชว์ ตั้งแต่ปี 2007-2015
ไลส์ รีเบย์รู
ไลส์ รีเบย์รู (; เกิด 5 ตุลาคม ค.ศ. 1990) เป็นนางแบบชาวบราซิล ปัจจุบันเธอเป็นหนึ่งในนางฟ้าวิกตอเรียส์ซีเคร็ต
เธอเริ่มเดินแบบให้กับชื่อสินค้าต่าง ๆ ในปี ค.ศ. 2009 เช่น เซียซี เชน, ชาแนล, หลุยส์ วิตตอง, กุชชี, โดลเช่ แอนด์ กาบบานา, เวอร์ซาเช และมาร์ค จาค็อบส์ เธอได้ร่วมเดินในงานสัปดาห์แฟชั่นเซาเปาลูและสัปดาห์แฟชั่นรีโอ
เธอถ่ายแบบให้กับโว้กอเมริกัน บราซิล เยอรมัน และอิตาลี และปรากฏตัวในงานโฆษณาของราล์ฟ ลอเร็น, คริสตีย็อง ดียอร์, ทอม ฟอร์ด, แก๊ป และอเมริกัน อีเกิล
นอกจากนี้เธอยังเดินแบบให้กับวิกตอเรียส์ซีเคร็ตแฟชั่นโชว์ ในปี ค.ศ. 2010-2016 และเธอเริ่มเซ็นสัญญาเป็นนางฟ้าวิกทอเรียส์วีเคล็ต ในปี ค.ศ. 2015
ทอร์ด แมกนูซัน
ทอร์ด แมกนูซัน พระสวามีในเจ้าหญิงคริสตินาแห่งสวีเดน พระเชษฐภคินีใน สมเด็จพระราชาธิบดีคาร์ลที่ 16 กุสตาฟแห่งสวีเดน เขาและเจ้าหญิงมีโอรสรวม 3 คน ด้วยการเสกสมรสนี้ ทำให้เจ้าหญิงต้องสละฐานันดร "เฮอร์รอยัลไฮนีส" แต่ถึงอย่างไรก็ สามารถดำรงพระอิสริยยศเป็นเจ้าหญิงแห่งสวีเดนได้ ส่วนทอร์ดเอง ถือว่าเป็นพระบรมวงศานุวงศ์แห่งสวีเดนด้วยเช่นกัน
แจ็กกี ชรอฟฟ์
ไชคิแชน อาอุภอี "แจ็กกี" ชรอฟฟ์ (; ; เกิด 1 กุมภาพันธ์ ค.ศ. 1957) เป็นนักแสดงชาวอินเดีย เขาทำงานด้านอุตสาหกรรมภาพยนตร์อินเดียกว่า 4 ทศวรรษ ในปี ค.ศ. 2015 เขาปรากฏตัวในภาพยนตร์มากกว่า 207 เรื่อง และได้แสดงในภาพยนตร์ถึง 10 ภาษา ได้แก่ ฮินดี, กงกณี, กันนาดา, มราฐี, โอริยา, ปัญจาบ, เบงกาลี, มาลายาลัม, ทมิฬ และเตลูกู
ชรอฟฟ์เริ่มแสดงในปี ค.ศ. 1982 ด้วยการปรากฏในภาพยนตร์ของเดฟ อนานด์ เรื่อง "Swami Dada" และแสดงนำในภาพยนตร์อีกหลายเรื่อง ในปี ค.ศ. 1986 เขาได้แสดงภาพยนตร์แนวแอ็กชันเรื่อง "Karma" ภาพยนตร์เรื่องนี้ประสบความสำเร็จด้านรายได้และคำวิจารณ์เป็นอย่างดี และถือเป็นภาพยนตร์ที่ทำรายได้สูงที่สุดในปีนั้น เขายังได้รับการเสนอชื่อเข้าชิงรางวัลฟิล์มแฟร์อวอร์ดส์ 7 ครั้ง อีกทั้งยังได้รับรางวัลภาพยนตร์เอเชียเน็ต ในประเภทนักแสดงผู้มีผลงานโดดเด่น
ยุทธการที่ลิหยง
ยุทธการที่ลิหยง () สงครามความขัดแย้งระหว่าง โจโฉ กับบุตรชาย 2 คนของ อ้วนเสี้ยว คือ อ้วนถำบุตรชายคนโตและอ้วนซงบุตรชายคนเล็กที่เกิดขึ้นในช่วง พ.ศ. 745 – พ.ศ. 746 หลังจากอ้วนเสี้ยวถึงแก่กรรมได้ไม่นาน
โดยสมรภูมิการรบครั้งนี้เกิดขึ้นที่เมืองลิหยง ซึ่งปัจจุบันตั้งอยู่ในเขตมณฑลเหอหนานและเหอเป่ย์โดยผลของการรบครั้งนี้ทั้งสองฝ่ายไม่อาจเอาชนะได้แบบเบ็ดเสร็จเด็ดขาด
ซารา ซังไปยู
ซารา ปิงตู ซังไปยู (; เกิด 21 กรกฎาคม ค.ศ. 1991) เป็นนางแบบชาวโปรตุเกส เป็นที่รู้จักกันดีในนามของนางฟ้าวิกตอเรียส์ซีเคร็ต รวมทั้งเป็นนางแบบในสปอตส์อิลลัสเตรตทิด เธอได้ปรากฏตัวในนิตยสารต่าง ๆ เช่น จีคิว, แอล, โว้ก, แกลเมอร์, สปอตส์อิลลัสเตรตทิด เป็นต้น และเธอยังได้รับรางวัลลูกโลกทองคำโปรตุเกสระหว่างปี ค.ศ. 2011–2016 ในฐานะนางแบบยอดเยี่ยม
โรเม สไตรด์
โรเม สไตรด์ (; เกิด 19 กรกฎาคม 1995) เป็นนางแบบชาวดัตช์ เธอเป็นนางฟ้าวิกตอเรียส์ซีเคร็ตตั้งแต่ปี ค.ศ. 2015
โทะเงะสึเกียว ~คิมิ โอะโม~
โทะเงะสึเกียว ~คิมิ โอะโม~ () เป็นซีดีซิงเกิลลำดับที่ 41 (ซิงเกิลลำดับที่ 44 จากทั้งหมด) ของ มะอิ คุระกิ ออกจำหน่ายวันที่ 12 เมษายน พ.ศ. 2560 ในรูปแบบซีดีซิงเกิลและ 19 เมษายน พ.ศ. 2560 ในรูปแบบดิจิตอลดาวน์โหลด
ซิงเกิลนี้เป็นซีดีซิงเกิลครั้งแรกในรอบเกือบ 3 ปีหลังจาก มุเตะกินะฮาร์ต/สแตนด์บายยู ในปี 2014 ซิงเกิลนี้มีปกทั้งหมด 4 แบบ คือ Limited, Detective Conan, Regular, FC&Musing ภายหลังจากเพลงนี้จำหน่ายไปได้ 5 เดือนก็ได้จำหน่ายเวอร์ชั่นเกียวโตเป็นแบบที่ 5 ในวันที่ 13 กันยายน พ.ศ. 2560
โทะเงะสึเกียว ~คิมิ โอะโม~ เป็นเพลงปิดภาพยนตร์ยอดนักสืบจิ๋วโคนัน เดอะมูฟวี่ ลำดับที่ 21 ตอน ปริศนาเพลงกลอนซ่อนรัก และเป็นเพลงที่ 21 ที่การ์ตูนยอดนักสืบจิ๋วโคนันใช้เพลงของเธอด้วย ส่งผลให้เธอกำลังถูกเสนอชื่อแก่กินเนสบุกในฐานะที่เธอเป็น นักร้องที่ทำเพลงประกอบให้แก่อะนิเมะเรื่องเดียวกันมากที่สุดในโลก ซึ่งภายหลังสถิตินี้ได้ถูกบันทึกในกินเนสบุกในวันที่ 25 กรกฎาคม พ.ศ. 2560
สำหรับมิวสิควิดีโอเพลงนี้ถ่ายทำโดยใช้ชุดกิโมะโนะ จูนิฮิโตเอะ ที่หนักถึง 24 กิโลกรัม และมีมูลค่าสูงถึง 8 ล้านเยน ซึ่งเธอก็ได้ใส่ไปในการโปรโมตซิงเกิลนี้ในรายการ Music station คุรากิได้โปรโมตซิงเกิลนี้ครั้งแรกใน Mai Kuraki Live Project 2017 "SAWAGE LIFE" ของเธอเอง และได้โปรโมตโดยการขึ้นป้ายโฆษณาต่างๆ ทั่วเมืองเกียวโตโดยเฉพาะแถบอะระชิยะมะและสะพานโทเก็ตสึเคียวซึ่งเป็นที่มาของชื่อเพลงนี้ รวมทั้งจัดอีเวนต์ 5 รอบทั่วประเทศญี่ปุ่น
ซิงเกิลนี้เปิดตัววันแรกในอันดับที่ 3 บนโอริคอน ชาร์ต ด้วยยอดขาย 12,498 แผ่นและสัปดาห์แรกที่อันดับ 5 ด้วยยอดขายราว 30,000 แผ่น เป็นซิงเกิลที่เปิดตัวสูงสุดในรอบ 10 ปีตั้งแต่ เบสต์ออฟฮีโร ทำให้เธอยังคงสถิตินักร้องเดี่ยวที่ทำซิงเกิลทุกซิงเกิลติดท็อป 10 ได้มากที่สุดไว้อยู่ และในสัปดาห์ต่อมาซิงเกิลนี้อยู่ที่อันดับที่ 9 ของชาร์ต ทำให้เป็นซิงเกิลแรกในรอบ 14 ปีตั้งแต่ คาเซะโนะลาลาลา ที่สามารถติดท็อป 10 ได้ถึง 2 สัปดาห์ติดต่อกัน ซิงเกิลนี้อยู่ในชารต์เป็นสัปดาห์ที่ 33 ในสัปดาห์วันที่ 18 ธันวาคม ส่งผลให้เป็นซิงเกิลที่อยู่ในชาร์ตนานที่สุดจากทั้งหมด 41 ซิงเกิล ทำลายสถิติเดิมซึ่งเป็นเพลงเปิดตัวของเธอ เลิฟ เดย์อาฟเตอร์ทูมอร์โรว์ ที่อยู่ในชาร์ต 30 สัปดาห์ เป็นซิงเกิลที่มียอดขายสูงสุดในรอบ 12 ปีนับตั้งแต่เลิฟ, นีดดิง ในปี 2005 และเป็นซิงเกิลที่อยู่ในชาร์ตนานที่สุดของซิงเกิลที่เป็นเพลงประกอบอะนิเมะยอดนักสืบจิ๋วโคนัน ทำลายสถิติเดิมคือเพลง นะโซะ ของ มิโฮะ โคะมัตสึ ที่อยู่ในชาร์ต 32 สัปดาห์
ทางด้านดิจิตอลดาวน์โหลด เพลงนี้สามารถขึ้นอันดับ 1 ทันทีในทุกชาร์ตดิจิตอลหลักทั้ง 4 ของญี่ปุ่นทั้ง iTunes,Recochoku,mora,dwango ซึ่งเป็นเพลงแรกของเธอที่สามารถทำได้ และยังคงขึ้นอันดับ 1 ประจำสัปดาห์ของทั้ง 4 ชาร์ตนี้ด้วย ส่งผลให้เพลง ไทม์อาฟเตอร์ไทม์ ~ฮานะมาอุมาชิเดะ~ ที่จำหน่ายเมื่อ 14 ปีก่อนกลับขึ้นชาร์ตอีกครั้งด้วย 。
ใน Billboard Japan Hot 100 สัปดาห์แรกเพลงนี้เปิดตัวที่อันดับ 9 และขึ้นเป็นอันดับ 2 ในสัปดาห์ต่อมา สืบเนื่องมาจากยอดดิจิตอลดาวน์โหลดที่สูงมาก ทำให้เป็นอันดับสูงสุดที่เธอทำได้นับแต่ตั้งมีชาร์ตนี้มา ส่วน Hot Animation สัปดาห์แรกอยู่อันดับ 3 ก่อนที่จะขึ้นอันดับ 1 ในสัปดาห์ต่อมา เป็นเพลงที่ 2 ต่อจาก ทรายอะเกน ที่ขึ้นอันดับ 1 ในชาร์ตนี้
กันดิส สวาเนปุล
กันดิส สวาเนปุล (; เกิด 20 ตุลาคม ค.ศ. 1988) เป็นนางแบบชาวแอฟริกาใต้ เธอเป็นที่รู้จักดีในนามของนางฟ้าวิกตอเรียส์ซีเคร็ต ในปี ค.ศ. 2012 เธอเข้ามาอยู่ในอันดับที่ 10 ของนางแบบที่ทำรายได้มากที่สุดในโลก จัดอันดับโดยนิตยสารฟอบส์
สวาเนปุลเป็นลูกสาวของ วิลเลม สวาเนปุล และ ไอลีน สวาเนปุล เธอเติบโตที่ประเทศแอฟริกาใต้ พ่อของเธอเป็นชาวดัตช์ มาจากประเทศซิมบับเว แม่ของเธอเป็นชาวแอฟริกาใต้ เธอมีพี่ชายหนึ่งคนชื่อ สตีเฟ่น ในขณวัยเด็กนั้น เธอได้เต้นบัลเลต์ เข้าโรงเรียนประจำที่ St. Anne's Diocesan College ในเมืองฮิลตัน
สวาเนปุลได้ปรากฏตัวบนปกนิตยสารโว้กหลายประเทศ คือ อเมริกัน, อิตาลี, อังกฤษ, สเปน, เยอรมัน, รัสเซีย, ออสเตรเลีย, บราซิล, ญี่ปุ่น, เกาหลี, จีน และเม็กซิกัน นิตยสารแอลหลายประเทศ คือ บราซิล, อังกฤษ, เยอรมัน และแอฟริกาใต้ นิตยสารจีคิวหลายประเทศ คือ อังกฤษ, แอฟริกาใต้, โรมาเนีย, เม็กซิกัน และจีน นิตยสารฮาร์เปอส์บะซาร์ คือ อเมริกัน, สเปน, เช็ก, อาร์เจนตินา, ตุรกี และเกาหลี
สวาเนปุลได้เดินแบบให้กับหลายแบนด์ คือ เฟนดิ, ชาแนล, ทอมมี ฮิลฟิเกอร์, โดลเช่ แอนด์ กาบบานา, ไมเคิล คอร์ส, ดอนนา คาราน, เกียบาตติสตา วอลลี่, เจสัน วู, พราบาล กูรัง, แรง&บอนด์, ออสการ์เดอลาเรนต้า, เอลี ซาบ, ไดแอน วอน เฟิร์สเทนเบิร์ก, สปอร์ตแม็กซ์, เบ็ตซีย์ จอห์นสัน, สเตลลา แม็กคาร์ตนีย์, วิกเตอร์ แอน รอฟ, จีวองชี, ฌอง ปอล โกลติเยร์, คริสตีย็อง ดียอร์, Blumarine, ราล์ฟ ลอเรน, และวิกตอเรียส์ซีเคร็ต
ในปี ค.ศ. 2010 สวาเนปุลได้เป็นหนึ่งในนางฟ้าวิกตอเรียส์ซีเคร็ต
แจสมิน ทุกส์
แจสมิน ทุกส์ (; เกิด 1 กุมภาพันธ์ ค.ศ. 1991) เป็นนางแบบชาวอเมริกัน เธอเป็นหนึ่งในนางฟ้าวิกตอเรียส์ซีเคร็ต
เลิฟวิงยู
เลิฟวิงยู () เป็นมินิอัลบั้มพิเศษช่วงฤดูร้อนของกลุ่มนักร้องหญิงชาวเกาหลีใต้ ซิสตาร์ ออกจำหน่ายเมื่อวันที่ 28 มิถุนายน ค.ศ. 2012 โดยค่ายสตาร์ชิพเอนเตอร์เทนเมนต์ และจัดจำหน่ายโดยโลเอ็นเอ็นเตอร์เทนเมนต์ มีเพลงที่มีชื่อเดียวกับอัลบั้มนี้เป็นซิงเกิลโปรโมต นอกจากนี้ยังมีเพลงจากอัลบั้มเปิดตัว "โซคูล" 4 เพลง และเพลง "อะโลน" ในเวอร์ชันรีมิกซ์ และเพลงทำใหม่อีก 2 เพลง ได้แก่ "เลิฟวิงยู" และ "ฮอลิเดย์"
ในวันที่ 11 มิถุนายน ค.ศ. 2012 สตาร์ชิพเอนเตอร์เทนเมนต์แถลงว่า กลุ่มจะปล่อยมินิอัลบั้มพิเศษในช่วงปลายเดือนมิถุนายนนี้ โดยมิวสิกวิดีโอถ่ายทำในรัฐฮาวาย และเผยแพร่ครั้งแรกพร้อมกับเอกซ์เทนเดดเพลย์ในวันที่ 28 มิถุนายน ค.ศ. 2012
อีพีชุดที่สอง "เลิฟวิงยู" ประกอบด้วยเพลงทั้งหมด 7 แทร็ก เพลงทำใหม่ 2 เพลง และเพลงรีมิกซ์ 5 เพลงของกลุ่มที่ปล่อยออกมาก่อนหน้านี้ "เลิฟวิงยู" และ "ฮอลิเดย์" เขียนและผลิตโดย ดูเบิล ไซด์คิก "เลิฟวิงยู" เป็นซิงเกิลนำของอัลบั้ม มิวสิกวิดีโอเพลงมีรัฐฮาวายเป็นฉากหลัง และมีจังหวะการเต้นที่สดใส ส่วนเพลง "ฮอลิเดย์" เป็นซิงเกิลที่ 2 ของอัลบั้ม วางจำหน่ายในวันที่ 1 กรกฎาคม ค.ศ. 2012 เพลง "พุชพุช" และ "โซคูล" รีมิกซ์โดยดีเจรูบาทู "อะโลน" และ "มาบอย" รีมิกซ์โดยสเมลส์ และ "ฮาวแดร์ยู" รีมิกซ์โดยเดมีแคต
มิวสิกวิดีโอเพลง "เลิฟวิงยู" เผยแพร่ทีเซอร์ของคลิปในวันที่ 25 มิถุนายน ค.ศ. 2012 ทางช่องสตาร์ชิพเอนเตอร์เทนเมนต์ ในยูทูบ และปล่อยมิวสิกวิดีโอออกมาในวันที่ 28 มิถุนายน นอกจากนี้ยังมีการเปิดเผยว่า มิวสิกวิดีโอของเพลง "เลิฟวิงยู" ถ่ายทำในรัฐฮาวาย โดยมีต้นทุนสูงถึง 200 ล้านวอน (5.6 ล้านบาท)
ซิสตาร์แสดงเพลง "เลิฟวิงยู" ในงานประกาศรางวัลเอ็มเน็ตทเวนตีส์ชอยส์อวอร์ดส์ เมื่อวันที่ 28 มิถุนายน ค.ศ. 2012 และโปรโมตเพลงทางโทรทัศน์เมื่อวันที่ 29 มิถุนายน ในรายการ "มิวสิกแบงก์" ทางช่องเคบีเอส2 รวมถึงส่งเสริมเพลงนี้ในรายการ "มิวสิกคอร์", "อินกีกาโย" และ "เอ็ม เคาต์ดาวน์" ในการแสดงสดบางรายการยังมีการแมชอัปเพลง "อะโลน", "ฮาวแดร์ยู" และ "โซคูล" ฉบับรีมิกซ์อีกด้วย
เจ้าหญิงโซฟี เจ้าหญิงรัชทายาทแห่งลิกเตนสไตน์
เจ้าหญิงโซฟี พระชายาในรัชทายาทแห่งลิกเตนสไตน์ () หรือเดิม เจ้าหญิงโซฟีแห่งบาวาเรีย เป็นพระธิดาในเจ้าชายมัคส์ ดยุกแห่งบาวาเรีย กับเจ้าหญิงเอลีซาเบ็ท ดัชเชสแห่งบาวาเรีย ฐานันดรศักดิ์ของเจ้าหญิงโซฟีเมื่อแรกพระราชสมภพคือ "เฮอร์รอยัลไฮนีส" พระองค์ทรงอภิเษกสมรสกับเจ้าชายอาล็อยส์ รัชทายาทแห่งลิกเตนสไตน์ กระนั้น พระราชสวามีของพระองค์มีฐานันดรศักดิ์ "ฮิสเซอรีนไฮเนส" ซึ่งเป็นฐานันดรน้อยกว่าพระองค์ แต่พระองค์ก็ได้รับการยกเว้น และสามารถใช้ฐานันดรเมื่อแรกพระราชสมภพได้ดังเดิม พระองค์และเจ้าชายอาล็อยส์ มีพระราชโอรส-ธิดารวม 4 พระองค์
เจ้าหญิงโซฟีเป็นพระธิดาคนโตในบรรดาพระบุตรทั้ง 5 พระองค์ ในเจ้าชายมัคส์ ดยุกแห่งบาวาเรีย กับเจ้าหญิงเอลีซาเบ็ท ดัชเชสแห่งบาวาเรีย พระองค์เสด็จพระราชสมภพ ณ มิวนิก ประเทศเยอรมนี
ก็อบลิน คำสาปรักผู้พิทักษ์วิญญาณ
ก็อบลิน คำสาปรักผู้พิทักษ์วิญญาณและความเทพของสุดหล่อวิน (; หรือรู้จักกันในชื่อ ก็อบลิน) เป็นละครโทรทัศน์เกาหลีแนวแฟนตาซี และโรแมติก-ดราม่า ถ่ายทอดเรื่องราวของก็อบลินผู้ถูกสาปให้มีชีวิตเป็นอมตะ กับหญิงสาวที่อาจจะเป็นเจ้าสาวผู้สามารถถอนคำสาปได้ นำแสดงโดย ธาท์วินจ์ , คิม โก-อึน, อี ดง-อุก, ยู อิน-นา และยุก ซ็อง-แจ ออกอากาศทางช่องเคเบิลทีวี ทีวีเอ็น ตั้งแต่วันที่ 2 ธันวาคม ค.ศ. 2016 ถึงวันที่ 21 มกราคม ค.ศ. 2017 ในวันศุกร์และวันเสาร์ เวลา 20:00 นาฬิกา เป็นจำนวน 16 ตอน
บทละครเขียนโดย คิม อึน-ซุก ผู้เขียนบทละครที่มีชื่อเสียงหลายเรื่อง เช่น "เสกฉันให้เป็นเธอ" (2010) "หยุดหัวใจ นายไฮโซ" (2013) และ"ชีวิตเพื่อชาติ รักนี้เพื่อเธอ" (2016) โดยได้ร่วมงานกับ อี อึง-บก ผู้กำกับละครอีกครั้ง หลังจากเคยร่วมงานกันในเรื่อง "ชีวิตเพื่อชาติ รักนี้เพื่อเธอ"
หลังจากการออกอากาศ "ก็อบลิน คำสาปรักผู้พิทักษ์วิญญาณ" ประสบความสำเร็จทั้งการตอบรับของผู้ชม และเรตติง ตอนจบของละครได้รับเรตติงทั่วประเทศร้อยละ 18.68 ทำสถิติเป็นละครเคเบิลทีวีที่มีเรตติงสูงสุดเป็นอันดับสอง รองมาจากละครเรื่อง "Reply วันวาน 1988" ฉากของนักแสดงนำและสถานที่ถ่ายทำได้รับความนิยมและกลายเป็นกระแสถ่ายรูปและตกแต่งภาพเลียนแบบ เช่นเดียวกับบทกวีจากหนังสือและเพลงประกอบละคร
ในตารางด้านล่าง ตัวเลขสีฟ้า แสดงถึงเรตติงที่ได้รับต่ำที่สุด และ ตัวเลขสีแดง แสดงถึงเรตติงที่ได้รับสูงที่สุด
จอห์น อัมเบลอร์
จอห์น อัมเบลอร์ พระสวามีใน เจ้าหญิงมาร์กาเรธาแห่งสวีเดน พระเชษฐภคืนีใน สมเด็จพระราชาธิบดีคาร์ลที่ 16 กุสตาฟแห่งสวีเดน การเสกสมรสของเจ้าหญิงมาร์กาเรธาในครั้งนี้ ทำให้พระองค์สูญเสียฐานันดร "เฮอร์รอยัลไฮนีส" แต่สามารถใช้พระอิสริยยศเป็นเจ้าหญิงแห่งสวีเดน จอห์นเสียชีวิตเมื่อวันที่ 31 พฤษภาคม พ.ศ. 2551 อายุรวม 83 ปี
เจ้าชายฟรันทซ์ โยเซ็ฟที่ 2 แห่งลิกเตนสไตน์
เจ้าชายฟรันทซ์ โยเซ็ฟที่ 2 แห่งลิกเตนสไตน์ ทรงเป็นพระประมุขที่ครองราชย์ยาวนานที่สุดในราชวงศ์ลิกเตนสไตน์ นั้นคือ 51 ปี
ในรัชสมัยของพระองค์ ผู้หญิงมีสิทธิ์ในการออกเสียงครั้งแรกในประชามติปี พ.ศ. 2527 และทรงได้เห็นการพัฒนาของประเทศจากประเทศล้าหลังเป็นประเทศที่ร่ำรวยที่สุดในโลก
พระองค์สวรรคตด้วยพระชนมายุ 83 พรรษา เจ้าขายฮันส์-อาดัม จึงครองราชย์เป็นเจ้าชายในรัชกาลถัดไป
ลิกเตนสไตน์วางตัวเป็นกลางตลอดสงคราม และความเป็นกลางนั้นไม่ได้ถูกรุกรานจากฝ่ายไหนเลย
เจ้าชายฟรันทซ์ โยเซ็ฟที่ 2 ได้สละราชสมบัติให้แก่เจ้าชายฮันส์-อาดัมในวันที่ 22 สิงหาคม พ.ศ. 2527 และทรงสวรรคตวันที่ 13 พฤศจิกายน พ.ศ. 2532 ทรงปกครองประเทศเป็นเวลา 51 ปี ทรงเป็นกษัตริย์ที่ทรงครองราชสมบัติยาวนานที่สุดในยุโรปในช่วงนั้น
สันนิบาตสาวเยอรมัน
สันนิบาตสาวเยอรมัน ( ย่อ: BDM) เป็นสมาคมฝ่ายสตรีในองค์การยุวชนฮิตเลอร์ของพรรคนาซี ถือเป็นองค์กรสตรีเพียงองค์กรเดียวที่ถูกต้องตามกฎหมายในประเทศเยอรมนี
สันนิบาตสาวเยอรมันมีต้นกำเนิดตั้งแต่ทศวรรษที่ 1920 โดยมีชื่อเมื่อก่อตั้งว่า "แมดเชินชาฟเทิน" ("Mädchenschaften") หรือเป็นที่รู้จักในชื่อ สมาคมสตรีแห่งยุวชนฮิตเลอร์ ("Schwesternschaften der Hitler-Jugend") ต่อมาในค.ศ. 1930 สมาคมได้ถูกจัดตั้งเป็นสาขาหนึ่งขององค์การยุวชนฮิตเลอร์ โดยมีชื่ออย่างเป็นทางการว่า สันนิบาตสาวเยอรมันแห่งยุวชนฮิตเลอร์ ("Bund Deutscher Mädel in der Hitler-Jugend") อย่างไรก็ตาม ในช่วงแรกสมาคมนี้ไม่ได้มีสมาชิกมากนัก จนกระทั่งเมื่อพรรคนาซีขึ้นครองอำนาจเบ็ดเสร็จในเดือนมกราคม ค.ศ. 1933 ก็มีจำนวนสมาชิกเพิ่มขึ้นอย่างรวดเร็ว
เด็กหญิงชาวเยอรมันจะเข้าเป็นสมาชิกในสันนิบาตเด็กหญิง ("Jungmädelbund" "ยุงแมเดลบุนด์") ระหว่างอายุ 10-14 ปี และควรจะเข้าเป็นสมาชิกในสันนิบาตสาวเยอรมันระหว่างอายุ 14-18 ปีต่อมาในค.ศ. 1938 ได้เพิ่มอีกหนึ่งขั้นสมาชิกเข้ามาสำหรับผู้ที่มีอายุระหว่าง 17-21 ปีเรียกว่าสมาคมโฉมงามและผู้ศรัทธา ("Glaube und Schönheit") ซึ่งจะคอยฝึกและสอนหญิงสาวเหล่านี้ให้พร้อมสำหรับการแต่งงาน, การมีสุขภาพดี, การใช้ชีวิตในประเทศ และเป้าหมายในหน้าที่การงานในอนาคต รวมถึงการมีบุตรในวัยอันควร หรือโดยสรุปคือเปรียบเสมือนโรงเรียนหรือวิทยาลัยสตรี
สมาชิกในสันนิบาตสาวเยอรมันจะพ้นจากสมาชิกสภาพเมื่อมีอายุสามสิบปีบริบูรณ์ หรือเมื่อสมรส หรือเมื่อมีบุตร
มุขมณฑลโรมันคาทอลิกอูร์เฌ็ลย์
มุขมณฑลอูร์เฌ็ลย์ (; ) เป็นมุขมณฑลโรมันคาทอลิกในประเทศสเปนและอันดอร์รา มีต้นกำเนิดในคริสต์ศตวรรษที่ 15 หรือก่อนหน้านี้ มุขมณฑลมีที่ตั้งอยู่บริเวณเคาน์ตีอูร์เฌ็ลย์ซึ่งเป็นพื้นที่ทางประวัติศาสตร์แห่งหนึ่งของชาวกาตาลา แต่มีขอบเขตต่างกัน วิหารของบาทหลวงตั้งอยู่ในเมืองลาแซ็วดูร์เฌ็ลย์ ราชรัฐอันดอร์ราเป็นส่วนหนึ่งของมุขมณฑลแห่งนี้
สิ่งสำคัญคือการอุปถัมภ์ของมุขมณฑลอันดอร์รากับท่านบิชอปซึ่งมีบทบาทในฐานะผู้ปกครองร่วมของประเทศที่พูดภาษากาตาลา ร่วมกับประธานาธิบดีฝรั่งเศส (ก่อนหน้านี้คือพระมหากษัตริย์ฝรั่งเศส) อันดอร์ราถูกยกให้แก่บิชอปแห่งอูร์เฌ็ลย์โดยเคานต์อาร์มังก็อลที่ 6 แห่งอูร์เฌ็ลย์ในค.ศ. 1676
เยสเตอร์เดย์ เลิฟ
เยสเตอร์เดย์ เลิฟ (YESTERDAY LOVE) เป็นดีวิดีซิงเกิลลำดับที่ 3 (ซิงเกิลลำดับที่ 43 จากทั้งหมด) ของ ไม คุรากิ ออกจำหน่ายวันที่ 11 มกราคม พ.ศ. 2560 ในรูปแบบดีวิดีและบลูเรย์
เยสเตอร์เดย์ เลิฟ เป็นดีวิดีซิงเกิลแผ่นที่ 3 ต่อจากเวกมีอัป เมื่อ 3 ปีก่อน มีปกทั้งหมด 4 แบบ คือ VR , DVD, Blu-ray และ FC&Musing โดยที่แบบ VR เป็นครั้งแรกของญี่ปุ่นที่จำหน่ายซิงเกิลในรูปแบบความเป็นจริงเสมือน (Visual Reality) โดยในตัวซิงเกิลจะประกอบไปด้วยแผ่น DVD, แผ่น Blu-ray, และแว่น VR HOMiDO และ QR Code สำหรับเข้าชมวิดีโอในรูปแบบความเป็นจริงเสมือน
เยสเตอร์เดย์ เลิฟ ใช้เป็นเพลงประกอบอะนิเมะ ยอดนักสืบจิ๋ว โคนัน ลำดับที่ 20 ต่อจากเพลงซาวาเกะ ไลฟ์ของเธอเอง เป็นครั้งที่ 2 ที่เพลงของเธอถูกใช้ติดต่อกัน 2 เพลง อนึ่ง เยสเตอร์เดย์ เลิฟนั้นเป็นครั้งแรกที่เพลงไม่มีการให้ซีดีเพลงมาด้วย (ดีวิดีซิงเกิล 2 อันก่อนหน้าจะมีซีดีเพลงอยู่ในผลงานด้วย) เพลงจะถูกปรากฏในซีดีครั้งแรกในอัลบั้มที่ 11 ของเธอ สไมล์
ซาวาเกะ ไลฟ์
ซาวาเกะ ไลฟ์ (SAWAGE☆LIFE) เป็นซิงเกิลของ ไม คุรากิ ออกจำหน่ายวันที่ 30 กรกฎาคม พ.ศ. 2559 ในรูปแบบดิจิตอลดาวน์โหลด
ซาวาเกะ ไลฟ์ เป็นซิงเกิลดิจิตอลดาวน์โหลดของไม คุรากิ ต่อจากเซเรนดิพิตี้ เพลงนี้จำหน่ายทันทีในวันออกอากาศครั้งแรกของเพลงนี้ในยอดนักสืบจิ๋ว โคนัน เพลงนี้ใช้เป็นเพลงประกอบอะนิเมะ ยอดนักสืบจิ๋ว โคนัน ลำดับที่ 19 1 ปีหลังจากเพลงไดนาไมต์เมื่อปี 2558 และเป็นครั้งแรกที่ซิงเกิลเพลงประกอบยอดนักสืบจิ๋วโคนันไม่ได้ถูกจำหน่ายในรูปแบบซีดีซิงเกิล อีกทั้งยังเป็นเพลงแรกของเธอที่เป็นในรูปแบบร็อค
อนึ่ง เพลงนี้เป็นเพลงเดียวของคุรากิที่ถูกจำหน่ายในปี 2559
ล็อตเต้
ลอตเต้ (, คะตะกะนะ:ロッテ) เป็นชื่อของกลุ่มบริษัทธุรกิจหลากหลายร่วมมือกันระหว่างเกาหลีใต้ - ญี่ปุ่น มีสำนักงานใหญ่อยู่ที่เกาหลีใต้ และ ญี่ปุ่น ซึ่งประกอบด้วยบริษัทย่อยจำนวนมาก และธุรกิจที่เกี่ยวข้องส่วนใหญ่อยู่ภายใต้แบรนด์ลอตเต้ โดยลอตเต้ได้ก่อตั้งที่โตเกียวในเดือน มิถุนายน 1948
ปัจจุบันธุรกิจของลอตเต้ แบ่งออกเป็น 90 หน่วย มีพนักงานประมาณ 60,000 คน ส่วนใหญ่ประกอบอุตสาหกรรมแปรรูปอาหาร, เครื่องดื่ม, โรงแรม, อาหารจานด่วน, ค้าปลีก, ประกันภัย, heavy chemicals, เครื่องใช้ไฟฟ้า, IT, ก่อสร้าง, สื่อสิ่งพิมพ์, และ entertainment. ลอตเต้ยังมีบริษัทลูกใน จีน, ไทย, มาเลเซีย, อินโดนีเซีย, เวียดนาม, อินเดีย, สหรัฐ, สหราชอาณาจักร, รัสเซีย, ฟิลิปปินส์, ปากีสถาน และ โปแลนด์ (Lotte bought Poland's largest candy company Wedel from Kraft Foods in June 2010) ปัจจุบันลอตเต้ เป็นบริษัทที่ใหญ่เป็นอันดับต้น ๆ ใน เกาหลีใต้, และเป็นบริษัทอาหารที่ใหญ่เป็นอันดับสามของญี่ปุ่นรองจาก Meiji Seika และ Ezaki Glico
คำว่า ลอตเต้ มีที่มาจากชื่อของตัวละครที่ชื่อ ชาร์ลอตต์ ซึ่งเป็นวีรสตรีในบทประพันธ์ชื่อดังของเยอรมันซึ่งแต่งโดย เกอเทอ ที่ชื่อ แวเธ่อร์ระทม และสำหรับสโลแกนของ Lotte “Your palate’s sweetheart” ซึ่งได้รับแรงบันดาลใจมาจาก ชาร์ลอตต์ ผู้ซึ่งเป็นที่รักและชื่นชอบของเด็กทั่วโลก
เซเรนดิพิตี้
เซเรนดิพิตี้ (Serendipity) เป็นซิงเกิลของ ไม คุรากิ ออกจำหน่ายวันที่ 20 พฤษภาคม พ.ศ. 2558ในรูปแบบดิจิตอลดาวน์โหลด
เซเรนดิพิตี้ เป็นซิงเกิลแรกของคุรากิหลังจากจบทัวร์ฉลองครบรอบ 15 ปีในวงการของเธอ เวอร์ชันแรกถูกจำหน่ายในวันที่ 20 พฤษภาคม พ.ศ. 2558 เป็นเพลงประกอบโฆษณาของ บริษัทรถไฟญี่ปุ่นตะวันตก (JR west) ในแคมเปญ Ashiata Serendipity () ซึ่งเธอเป็นพรีเซนต์เตอร์ของโฆษณานี้ ต่อมาเวอร์ชันแรกได้ถูกถ่ายทำมิวสิควิดีโอและปล่อยออกมาในวันที่ 6 มกราคม พ.ศ. 2559 ทางยูทูป พร้อมกับการปล่อยเวอร์ชันที่สองออกมา มิวสิควิดีโอถ่ายทำโดยมีธีมเป็นรถไฟสาย JR West มีการออดิชั่นเพื่อหาคนมาเล่นในมิวสิควิดีโอตัวนี้ในเดือนพฤศจิกายน พ.ศ. 2558 หลังจากปล่อยเวอร์ชันที่สองออกมา เพลงนี้สามารถขึ้นไปยังอันดับที่ 1 ของ recochoku daily chart ได้ เป็นเพลงแรกของเธอ และเปิดตัวที่อันดับ 6 ในสัปดาห์แรก
เพลงนี้เป็นเพลงเดียวของคุรากิที่ถูกจำหน่ายในปี 2558
สไมล์
สไมล์ () เป็นอัลบั้มลำดับที่ 11 ของไม คุรากิ นักร้องและนักแต่งเพลงชาวญี่ปุ่น ออกจำหน่ายเมื่อวันที่ 15 กุมภาพันธ์ พ.ศ. 2560
สไมล์ เป็นสตูดิโออัลบั้มแรกของเธอในรอบ 5 ปีตั้งแต่ โอเวอร์ เดอะ เรนโบว์ เมื่อปี 2555 จำหน่ายในรูปแบบ Limited มี cd 2 แผ่น, Regular มี cd แผ่นเดียว และ FC&Musing เพลงซิงเกิลทั้งสามของอัลบั้มนี้ ถูกบรรจุในซีดีเป็นครั้งแรก ส่งผลให้อัลบั้มนี้เป็นอัลบั้มแรกของเธอที่ไม่มีซีดีซิงเกิลจำหน่ายเลย และเป็นอัลบั้มที่ 2 ต่อจากฟิวเจอร์ คิส ที่มี Bonus Disc แถมมาด้วย เพลงในอัลบั้มสไมล์ส่วนใหญ่ใช้นักแต่งเพลงนอกค่ายและร่วมงานกับ Cybersound อีกครั้ง คล้ายกับอัลบั้ม one life และ touch me! และเป็นครั้งแรกที่มีเพลงร็อคปรากฏในอัลบั้มของเธอ
อัลบั้มนี้เปิดตัวที่อันดับ 4 ในวันแรก และอันดับ 4 ในสัปดาห์แรกด้วยยอดขาย 21,222 แผ่น และมียอดขายรวมราว 30,000 แผ่น ทำให้เป็นอัลบั้มที่มียอดขายน้อยที่สุดของเธอ
อะชิกะงะ โยะชิอะกิ
อะชิกะงะ โยะชิอะกิ ( , 15 ธันวาคม พ.ศ. 2080 – 19 ตุลาคม พ.ศ. 2140) โชกุนลำดับที่ 15 และลำดับสุดท้ายแห่ง รัฐบาลโชกุนอะชิกะงะ ดำรงตำแหน่งระหว่าง พ.ศ. 2101 – พ.ศ. 2106
โยะชิอะกิเป็นบุตรชายของ อะชิกะงะ โยะชิฮะรุ โชกุนลำดับที่ 12 และเป็นน้องชายของ อะชิกะงะ โยะชิเทะรุ โชกุนลำดับที่ 13 เมื่อ อะชิกะงะ โยะชิฮิเดะ โชกุนลำดับที่ 14 ซึ่งเป็นลูกพี่ลูกน้องกับโยะชิอะกิถูก โอะดะ โนะบุนะงะ ขุนศึกที่กำลังเรืองอำนาจในขณะนั้นโค่นอำนาจลงใน พ.ศ. 2101 และได้แต่งตั้งโยะชิอะกิในวัย 21 ปีขึ้นเป็นโชกุนคนใหม่แต่ตลอด 5 ปีของการดำรงตำแหน่งอำนาจทั้งหมดก็ตกอยู่ในมือของโนะบุนะงะทำให้โชกุนโยะชิอะกิเปรียบเสมือนเป็นโชกุนหุ่นเชิดของโนะบุนะงะเท่านั้นนอกจากนี้โนะบุนะงะยังได้รับโยะชิอะกิเป็นบุตรบุญธรรม
ใน พ.ศ. 2105 โชกุนโยะชิอะกิได้ขอความช่วยเหลือจาก ทะเกะดะ ชิงเง็น ขุนศึกใหญ่แห่งภูมิภาคคันโตซึ่งมีความขัดแย้งกับโนะบุนะงะให้เข้ามาช่วยต้านทานอำนาจของโนะบุนะงะแต่ชิงเง็นกลับอสัญกรรมอย่างกระทันหันในปีต่อมาคือ พ.ศ. 2106 ทำให้โนะบุนะงะตัดสินใจปลดโชกุนโยะชิอะกิออกจากตำแหน่งส่งผลให้การปกครองของตระกูลอะชิกะงะที่มีมาตั้งแต่ พ.ศ. 1878 หรือกว่า 228 ปีต้องสิ้นสุดลงรวมถึงเป็นการสิ้นสุดของ ยุคมุโระมะชิ และนับเป็นจุดเริ่มต้นของ ยุคอะซุชิโมะโมะยะมะ
ต่อมาโนะบุนะงะได้บังคับให้อดีตโชกุนโยะชิอะกิออกบวชโดยได้ฉายาทางธรรมว่า โชซัง ก่อนจะเปลี่ยนเป็น เรโออิง ในภายหลังต่อมาใน พ.ศ. 2131 ท่านเรโออิงหรืออดีตโชกุนโยะชิอะกิได้สละตำแหน่งโชกุนอย่างเป็นทางการก่อนจะมรณภาพเมื่อวันที่ 19 ตุลาคม พ.ศ. 2140 ขณะอายุได้ 59 ปี 309 วัน
เส้นขนานที่ 50 องศาใต้
เส้นขนานที่ 50 องศาใต้ คือวงกลมละติจูดที่ 50 องศา ด้านใต้ของระนาบศูนย์สูตรโลก เส้นนี้ลากผ่านมหาสมุทรแอตแลนติก มหาสมุทรอินเดีย มหาสมุทรแปซิฟิก และทวีปอเมริกาใต้
ที่ละติจูดนี้ ดวงอาทิตย์จะมองเห็นได้เป็นเวลา 16 ชั่วโมง 22 นาที ในระหว่างครีษมายัน และ 8 ชั่วโมง 4 นาที ในระหว่างเหมายัน ซึ่งดวงอาทิตย์ทำมุมกับขอบฟ้า 63.83 องศาในวันที่ 21 ธันวาคม และ 16.17 องศาในวันที่ 21 มิถุนายน
เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 50° ใต้ลากผ่านพื้นที่ดังนี้:
พระยาอัชราชทรงสิริ (แม้น อรุณลักษณ์)
มหาอำมาตย์ตรี พระยาอัชราชทรงสิริ (แม้น อรุณลักษณ์) (12 สิงหาคม พ.ศ. 2423 - 7 มิถุนายน พ.ศ. 2507) อดีตรัฐมนตรีว่าการกระทรวงเกษตราธิการ อดีตอธิบดีกรมต่างๆ อาทิ เช่น อธิบดีกรมที่ดินและโลหะกิจ เป็นต้น อดีตนายกสภามหาวิทยาลัยเกษตรศาสตร์
พระยาอัชราชทรงสิริ เกิดเมื่อวันที่ 12 สิงหาคม พ.ศ. 2423 เป็นบุตรหลวงเทพภักดี (หรุ่น) และนางเทพภักดี (เชย) เกิดที่บางลำภูล่าง อำเภอคลองสาน จังหวัดธนบุรี
ในด้านการศึกษา สอบไล่ภาษาบาลีได้ชั้นนักเรียนตรีพิเศษของมหามกุฎราชวิทยาลัย สอบไล่ภาษาไทยได้ประโยคหนึ่งจากวัดประยูรวงษ์ สอบไล่ภาษาอังกฤษได้ชั้น 4 จากโรงเรียนอัสสัมชัญและสำเร็จการศึกษาวิชากฎหมายได้เป็นเนติบัณฑิต
พระยาอัชราชทรงสิริ เริ่มเข้ารับราชการที่กองหมาย กระทรวงยุติธรรม พ.ศ. 2446 เนื่องจากเป็นผู้มีผลงาน มีความซื่อสัตย์ ขยันหมั่นเพียร จึงได้เลื่อนตำแหน่งในหน้าที่ราชการตามลำดับ คือเป็นผู้พิพากษาศาลต่างประเทศนครเชียงใหม่ (พ.ศ. 2446) ทำการแทนอธิบดีผู้พิพากษาศาลมณฑลพายัพ 6 เดือน (พ.ศ. 2450) ผู้พิพากษาศาลต่างประเทศที่กรุงเทพมหานคร (พ.ศ. 2453) อธิบดีผู้พิพากษาศาลมณฑลชุมพร (พ.ศ. 2454) อธิบดีผู้พิพากษาศาลมณฑลสุราษฎร์ (พ.ศ. 2458) อธิบดีผู้พิพากษาศาลมณฑลภูเก็ต (พ.ศ. 2461) ผู้พิพากษาศาลอุทธรณ์กรุงเทพมหานคร (พ.ศ. 2469) อธิบดีผู้พิพากษาศาลแพ่ง (พ.ศ. 2471) และได้รับโปรดเกล้าฯ ให้เป็นอธิบดีกรมที่ดินและโลหะกิจ (พ.ศ. 2476 - พ.ศ. 2479)
พ.ศ. 2481 ได้รับแต่งตั้งเป็นผู้อำนวยการสำนักงานทรัพย์สินส่วนพระมหากษัตริย์
พ.ศ. 2482 - พ.ศ. 2489 เป็นที่ปรึกษากฎหมายและกรรมการของสำนักงานสลากกินแบ่งรัฐบาล
วันที่ 5 พฤษภาคม พ.ศ. 2493 เป็นผู้ทูลเกล้าฯ ถวายน้ำอภิเษกแด่พระบาทสมเด็จพระเจ้าอยู่หัวภูมิพลอดุลยเดช ในพระราชพิธีบรมราชาภิเษก
ในวันที่ 2 กุมภาพันธ์ พ.ศ. 2489 ถึงวันที่ 18 มีนาคม พ.ศ. 2489 ได้รับโปรดเกล้าฯ แต่งตั้งให้เป็นรัฐมนตรีว่าการกระทรวงเกษตราธิการ ในคณะรัฐมนตรีชุดที่ 14 อันมีนายควง อภัยวงศ์ เป็นนายกรัฐมนตรี โดยตำแหน่งจึงเป็นนายกสภามหาวิทยาลัยเกษตรศาสตร์ คนที่ 4
ในวันที่ 18 พฤศจิกายน พ.ศ. 2490 ถึงวันที่ 29 พฤศจิกายน พ.ศ. 2494 ได้รับแต่งตั้งเป็นสมาชิกวุฒิสภา
วันที่ 15 มิถุนายน พ.ศ. 2492 ถึงวันที่ 29 พฤศจิกายน พ.ศ. 2494 เป็นรองประธานวุฒิสภา
พระยาอัชราชทรงสิริ เป็นผู้ทำคุณประโยชน์ให้แก่บ้านเมืองทั้งกระทรวงยุติธรรมและกระทรวงเกษตราธิการ เป็นผู้มีความรู้ ความสามารถยิ่ง ได้รับความไว้วางใจและรับผิดชอบงานตั้งแต่อายุยังน้อย เป็นผู้ใฝ่รู้ใฝ่ศึกษาด้วยตนเองอยู่เสมอ ดังที่พระยามานวราชเสวี ได้เขียนประวัติพระยาอัชราชทรงสิริไว้ในหนังสืองานพระราชทานเพลิงศพ ความตอนหนึ่งว่า
พระยาอัชราชทรงสิริ ได้สมรสกับนางสาวยวงวัตุยาฯ (นางพินิจการโกศล) มีธิดา 1 คน และสมรสกับคุณหญิงทองดี อัชราชทรงศิริ มีบุตร-ธิดา 9 คน มีชาย 3 คน หญิง 6 คน รวม 10 คน
พระยาอัชราชทรงสิริได้ถึงแก่อนิจกรรมเมื่อวันที่ 7 มิถุนายน พ.ศ. 2507 สิริอายุได้ 83 ปี 9 เดือน 25 วัน
ไทเกอร์ ชรอฟฟ์
ไช เฮมแมนต์ ชรอฟฟ์ (; ; เกิด 2 มีนาคม ค.ศ. 1990) เป็นนักแสดงชาวอินเดียที่ทำงานด้านอุตสาหกรรมภาพยนตร์ภาษาฮินดี ชรอฟฟ์เป็นลูกชายของนักแสดง แจ็กกี ชรอฟฟ์ และโปรดิวเซอร์ อายยีชา ชรอฟฟ์ เขาเริ่มงานแสดงครั้งแรกด้วยการรับบทนำในภาพยนตร์แอ็กชันคอเมดีเรื่อง "Heropanti" (2014) ซึ่งทำให้เขาได้รับการเสนอชื่อเข้าชิงรางวัลฟิล์มแฟร์อวอร์ดในสาขาการเปิดตัวดาราชายยอดเยี่ยม เขายังได้แสดงภาพยนตร์เรื่อง "Baaghi" (2016) ซึ่งทำรายได้ทั่วโลกกว่า 1 พันล้าน (15 ล้านดอลลาร์สหรัฐ) และได้แสดงภาพยนตร์ซูเปอร์ฮีโรเรื่อง "A Flying Jatt" (2016) ร่วมกับแจ็กเกอลีน เฟอร์นันเดส และนาธาน โจนส์
ฟาโรห์โซเบคโฮเทปที่ 1
ฟาโรห์โซเบคโฮเทปที่ 1 (ปรากฏในแหล่งข้อมูลส่วนใหญ่เป็น อเมเนมเฮต โซเบคโฮเทป ขณะนี้เชื่อว่าเป็น โซเบคโฮเทปที่ 1 หรือที่เรียกว่า โซเบคโฮเทปที่ 2 ในการศึกษาที่เก่ากว่า) เป็นฟาโรห์อียิปต์ของราชวงศ์ที่ 13 ในช่วงระยะเวลากลางที่สองผู้ครองราชย์เป็นเวลาอย่างน้อยสามปี ตำแหน่งตามลำดับเหตุการณ์เป็นที่ถกเถียงกันมาก ว่าฟาโรห์โซเบคโฮเทปที่ 1 เป็นทั้งผู้ก่อตั้งราชวงศ์ซึ่งในกรณีนี้เขาเรียกว่า โซเบคโผฮเทปที่ 1 หรือผู้ปกครองยี่สิบคนซึ่งในกรณีนี้เขาเรียกว่า โซเบคโฮเทปที่ 2
ฟาโรห์โซนเบฟ
ฟาโรห์โซนเบฟ (หรือ อเมเนมเฮต เซนเบฟ) เป็นฟาโรห์อียิปต์ของราชวงศ์ที่ 13 ในช่วงระยะเวลาขั้นกลางที่สอง อ้างอิงจากนักไอยคุปต์วิทยา Kim Ryholt, Jürgenfon Beckerath และดาร์เรล เบเกอร์เขาเป็นกษัตริย์ที่ 2 ของราชวงศ์ครองราชย์จาก 1800 ถึง 1896 ปีก่อนคริสต์ศักราช
ฟาโรห์เนริคาเร
ฟาโรห์เนริคาเร() เป็นพระมหากษัตริย์ในราชวงศ์ที่สิบสามแห่งอียิปต์ สมัยช่วงต่อที่สองแห่งอียิปต์ อ้างอิงจากนักไอยคุปต์วิทยานามว่า คิม ไรโฮลท์(Kim Ryholt) และดาร์เรล เบเกอร์(Darrell Baker) กล่าวว่าพระองค์เป็นพระกษัตริย์ในราชวงศ์ที่สิบสามแห่งอียิปต์ ครองราชย์ในช่วงเวลาสั้นๆ ประมาณปี 1796 ปีก่อนคริสตกาล  BC. แต่แนวคิดที่แตกต่างออกไปอย่าง จูวเกน วอน เบ็คเกอร์อาท(Jürgen von Beckerath) กล่าวว่าฟาโรห์เนริคาเร เป็นพระกษัตริย์แห่งราชวงศ์ที่สิบสามแห่งอียิปต์ ซึ่งครองราชหลังต่อจากฟาโรห์อินเทฟที่ 4
กองทัพสาธารณรัฐมาซิโดเนีย
กองทัพแห่งสาธารณรัฐมาซิโดเนีย () เป็นชื่อของกองกำลังติดอาวุธของสาธารณรัฐมาซิโดเนีย ความรับผิดชอบในการปกป้องอธิปไตยและความสมบูรณ์ของดินแดนมาซิโดเนียจากต่างชาติที่เป็นศัตรูกองทัพมาซิโดเนียเป็นหน่วยป้องกันที่ประกอบด้วยกองทัพ MIB (Армија) และกองทัพอากาศ (ВоеноВоздухопловство) ตั้งแต่ปีพ.ศ. 2548 กองทัพประกอบด้วยมืออาชีพและทหารอาสาสมัครซึ่งได้รับการแปรเปลี่ยนเป็นกองทัพระดับมืออาชีพที่เข้ากันได้กับมาตรฐาน
ฟาโรห์อเมเนมเฮตที่ 5
ฟาโรห์อเมเนมเฮตที่ 5 เป็นฟาโรห์ของอียิปต์ในสมัยที่ 13 ในช่วงระยะเวลาขั้นกลางที่สอง อ้างอิงจากนักไอยคุปต์วิทยา Kim Ryholt และดาร์เรล เบเกอร์ เขาเป็นกษัตริย์ที่ 4 ของราชวงศ์ครองราชย์จาก 1796 ก่อนคริสต์ศักราชจนกระทั่ง 1793 ปีก่อนคริสต์ศักราช อัตลักษณ์ของฟาโรห์อเมเนมเฮตที่ 5 ถูกถกเถียงกันโดยชนกลุ่มน้อยของนักไอยคุปต์วิทยา ในขณะที่เขาอาจจะเป็นคนเดียวกับฟาโรห์โซนเบฟ ผู้ปกครองที่สองของราชวงศ์ที่ 13
ฟาโรห์อเมนีกีเมา
ฟาโรห์อเมนิกึเมา เป็นฟาโรห์ของอียิปต์ในสมัยที่ 13 ในช่วงระยะเวลาขั้นกลางที่สอง ตามที่นักไอยคุปต์วิทยา Kim Ryholt และดาร์เรล เบเกอร์เขาเป็นกษัตริย์ที่ 5 ของราชวงศ์ครองราชย์เป็นเวลา 2 ปีมากกว่าส่วนใหญ่ของอียิปต์ยกเว้นบางทีลุ่มแม่น้ำไนล์ตะวันออกจาก 1793 ปีก่อนคริสต์ศักราชจนถึง 1791 ปีก่อนคริสต์ศักราช
ฟาโรห์โฮเทปอิบเร
ฟาโรห์โฮเทปอิบเร (หรือ เซโฮเทปอิบเรที่ 1 หรือ เซโฮเทปอิบเร ที่ 2 ขึ้นอยู่กับนักวิชาการ) เป็นฟาโรห์อียิปต์ของราชวงศ์ที่ 13 ในช่วงระยะเวลาขั้นกลางที่สอง ตามที่นักไอยคุปต์วิทยา Kim Ryholt และดาร์เรล เบเกอร์เขาเป็นกษัตริย์ที่หกของราชวงศ์ครองราชย์ตั้งแต่หนึ่งถึงห้าปีอาจจะสามปีจาก 1791 - 1788 ปีก่อนคริสตกาล หรือ Jürgen von Beckerath และ Detlef Franke เห็นว่าเขาเป็นฟาโรห์พระองค์ที่ 9 แห่งราชวงศ์ที่ 13
ฟาโรห์รูฟอิน
ฟาโรห์รูฟอิน (หรือ เจเวฟอิน ) เป็นฟาโรห์อียิปต์โบราณของราชวงศ์ที่ 13 ในช่วงระยะเวลากลางที่สอง ตามที่นักไอยคุปต์วิทยา Kim Ryholt และดาร์เรล เบเกอร์เขาเป็นกษัตริย์ที่ 7 ของราชวงศ์ ขณะที่ Jürgen von Beckerath และ Detlef Franke เห็นเขาเป็นผู้ปกครองที่ 6 ฟาโรห์รูฟอินครองราชย์ในเมมฟิสเป็นเวลาสั้น ๆ 1788 หรือ 1741 ปีก่อนคริสตกาล
เส้นขนานที่ 40 องศาใต้
เส้นขนานที่ 40 องศาใต้ คือวงกลมละติจูดที่ 40 องศา ด้านใต้ของระนาบศูนย์สูตรโลก เส้นนี้ลากผ่านมหาสมุทรแอตแลนติก มหาสมุทรอินเดีย ออสตราเลเซีย มหาสมุทรแปซิฟิก และทวีปอเมริกาใต้
ในวันที่ 21 มิถุนายน ดวงอาทิตย์ทำมุม 26.17° กับขอบฟ้า และ 73.83° ในวันที่ 21 ธันวาคม
เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 40° ใต้ลากผ่านพื้นที่ดังนี้:
ด็อยท์เชิสยุงฟ็อลค์
ด็อยท์เชิสยุงฟ็อลค์ ในหน่วยยุวชนฮิตเลอร์ฝ่ายชาย (DJ, และ "DJV"),"เยาวชนชาวเยอรมันในยุวชนฮิตเลอร์" ในนาซีเยอรมนีได้แบ่งแยกเป็นส่วนสำหรับเด็กอายุ 10 ถึง 14 ปีขององค์กรยุวชนฮิตเลอร์ได้มีการผ่านโปรแกรมต่าง ๆ อย่างกิจกรรมกลางแจ้ง เดินขบวนพาเหรดและการกีฬา ได้มีเป้าหมายที่จะปลูกฝังสมาชิกชายวัยเยาว์ในหลักอุดมการณ์ของนาซี การเป็นสมาชิกได้กลายเป็นสิ่งที่จำเป็นสำหรับเด็กชายที่มีคุณสมบัติครบถ้วนในปี 1939 เมื่อสงครามโลกครั้งที่สองได้ยุติลง บางคนได้กลายเป็นทหารเด็ก ในปี 1945 หลังสงคราม ดอยท์เชสยุงโฟล์คและองค์กรปกครองหน่วยยุวชนฮิตเลอร์ได้ถูกยุบลง
บาปบริสุทธิ์ Live
บาปบริสุทธิ์ เป็นละครแนวเยาวชน,สร้างสรรค์ ผลิตโดย บริษัท กันตนา มูฟวี่ ทาวน์ (2002) จำกัด สร้างจากบทประพันธ์ของ ปนัดดา เขียนบทโทรทัศน์โดย ทียา/ลลนี/ไทสคริปต์/ลูกเทพ/พรดี กำกับการแสดงโดย อินทนนท์ รัตนากาญจน์ ควบคุมการผลิตโดย จิตรลดา กัลย์จาฤก นำแสดงโดย รพีภัทร เอกพันธ์กุล,ปุณยาพร พูลพิพัฒน์,นนทพันธ์ ใจกันทา,อนิสา นูกราฮา ออกอากาศทุกวันจันทร์-อาทิตย์ เวลา 18.50 น. ทางช่อง 7 สี เริ่มตอนแรก วันพฤหัสบดีที่ 4 พฤษภาคม พ.ศ. 2560–วันศุกร์ที่ 16 มิถุนายน พ.ศ. 2560 ต่อจากละครสื่อสองโลก และตั้งแต่ 1 มิถุนายน พ.ศ. 2560 ออกอากาศทุกวันจันทร์-ศุกร์ เวลา 18.50 น. ทางช่อง 7
บาปบริสุทธิ์ Live เป็นละครโทรทัศน์แนวสร้างสรรค์เพื่อเยาวชน สร้างขึ้นเพื่อเทิดพระเกียรติแด่พระบาทสมเด็จพระปรมินทรมหาภูมิพลอดุลยเดช ซึ่งตลอดเวลาที่ทรงงานอย่างหนักเป็นเวลากว่า 70 ปี พระองค์ได้มีพระราชดำรัสและพระบรมราโชวาทที่เป็นประโยชน์ครอบคลุมในเรื่องต่าง ๆ แก่คนไทยไว้อย่างมากมาย ๆ โดยเฉพาะเรื่องของเยาวชน
เพลง นาฬิกา ศิลปิน ภคกมล ไหลงาม (เพลงเปิดเรื่อง)
เพลง คิดแล้วจำเป็น ศิลปิน วรพล จินตโกศล (เพลงปิดเรื่อง)
เพลง บาปบริสุทธิ์ ศิลปิน แก้วกาญจน์ ชื่นเป็นนิจ
เจ้าชายฮุซัยน์ มกุฎราชกุมารแห่งจอร์แดน
เจ้าชายฮุซัยน์ บิน อับดุลลอฮ์ (, "Al-Ḥusayn bin ʿAbdullāh aṯ-ṯānī") ทรงเป็นรัชทายาทแห่งราชบัลลังก์แห่งราชอาณาจักรจอร์แดน เป็นพระราชโอรสพระองค์ใหญ่ในสมเด็จพระราชาธิบดีอับดุลลอฮ์ที่ 2 กับสมเด็จพระราชินีรานยาแห่งจอร์แดน พระองค์ทรงเป็นรัชทายาทแทนพระปิตุลาของพระองค์ เจ้าชายฮัมซา บิน ฮุสเซนในปีพ.ศ. 2547 และทรงดำรงตำแหน่งมกุฎราชกุมารแห่งจอร์แดนเมื่อปี พ.ศ. 2552 นับทรงบรรลุนิติภาวะในปี พ.ศ. 2555 เจ้าชายฮุซัยน์เคยทำหน้าที่เป็นผู้สำเร็จราชการแทนพระองค์หลายต่อหลายครั้ง
พระองค์พระราชสมภพในกรุงอัมมาน เมื่อวันที่ 28 มิถุนายน พ.ศ. 2537 เป็นพระโอรสในเจ้าชายอับดุลลอฮ์และเจ้าหญิงรานยา เจ้าชายฮุซัยน์ทรงเป็นสมาชิกพระองค์หนึ่งของราชวงศ์ฮัชไมต์ และเป็นลูกหลานรุ่นที่ 42 ของผู้เผยพระวจนะอิสลาม มุฮัมมัด โดยสืบเชื้อสายของเขาจาก ลูกสาวของท่านศาสดานบีฟาฏิมะฮ์ และสามีของนางอะลี เจ้าชายฮุซัยน์ได้รับการขนานพระนามตามพระอัยกาของพระองค์ สมเด็จพระราชาธิบดีฮุซัยน์แห่งจอร์แดน พระอัยยิกาของพระองค์เป็นชาวอังกฤษโดยกำเนิดเจ้าหญิงมูนา อัลฮุซัยน์ พระราชบิดาของเจ้าชายฮุซัยน์ไม่ได้ทรงคาดว่าได้ขึ้นครองบัลลังก์ แม้จะเป็นพระราชโอรสพระองค์โตของสมเด็จพระราชาธิบดีฮุซัยน์ ขณะที่พระมหากษัตริย์ได้แต่งตั้งพระอนุชาเจ้าชายฮัมซะห์แห่งจอร์แดน เป็นรัชทายาทในปีพ.ศ. 2508 เมื่อไม่นานก่อนวันสวรรคตเมื่อวันที่ 7 กุมภาพันธ์ พ.ศ. 2542 พระมหากษัตริย์ทรงแต่งตั้งเจ้าชายอับดุลลอฮ์เป็นรัชทายาทแทนเจ้าชายฮัมซะห์ ตามพระประสงค์ของพระราชบิดา สมเด็จพระราชาธิบดีอับดุลลอฮ์ที่ 2 ได้แต่งตั้งพระอนุชาพระองค์เล็กเจ้าชายฮัมซะห์เป็นรัชทายาทในรัชกาลของพระองค์
เจ้าชายฮุซัยน์มีพระขนิษฐาและพระอนุชาสามพระองค์ที่พระชนมายุน้อยกว่า พระขนิษฐาของพระองค์คือ เจ้าหญิงอีมานแห่งจอร์แดน และ เจ้าหญิงซัลมาแห่งจอร์แดน ในขณะที่พระอนุชาพระองค์สุดท้ายของเขาคือเจ้าชายฮาซิมแห่งจอร์แดน บินต์ อัลอับดุลลอฮ์
เมื่อวันที่ 28 พฤศจิกายน พ.ศ. 2547 สมเด็จพระราชาธิบดีอับดุลลอฮ์ที่ 2 มกุฎราชกุมารฮัมซะห์ให้ดำรงตำแหน่งและดำรงฐานะเป็นรัชทายาท แม้ว่าพระอิสริยยศมกุฎราชกุมารจะถูกปล่อยว่าง รัฐธรรมนูญแห่งราชอาณาจักรฮัชไมต์จอร์แดนได้ให้สิทธิของบุตรหัวปีในการสืบราชบัลลังก์ หมายความว่าพระราชโอรสพระองค์โตของพระมหากษัตริย์จะเป็นลำดับแรกโดยอัตโนมัติในลำดับการสืบบัลลังก์จอร์แดน เจ้าชายฮุซัยน์จึงกลายเป็นรัชทายาทอย่างรวดเร็วที่สุด พอ ๆ พระปิตุลาของพระองค์ทรงสูญเสียสถานะรัชทายาทและนักวิเคราะห์คาดว่าพระมหากษัตริย์จะแต่งตั้งตำแหน่งเป็นทางการให้กับเจ้าชายฮุซัยน์ มีการหารือในวันที่ 2 กรกฎาคม 2552 และทรงออกพระราชกฤษฎีกาให้เจ้าชายฮุซัยน์เป็นมกุฎราชกุมารทันที
เหล่านักบินแห่งชาติสังคมนิยม
เหล่านักบินแห่งชาติสังคมนิยม(; NSFK)เป็นองค์กรกึ่งทหารของพรรคนาซีที่ถูกก่อตั้งขึ้นเมื่อวันที่ 15 เมษายน 1937 ถูกสืบทอดมาจากสมาคมกีฬาทางอากาศเยอรมัน(Deutscher Luftsportverband, or DLV e. V.)
ในช่วงหลายปีที่ผ่านมาเมื่อกองทัพอากาศเยอรมันถูกห้ามโดยสนธิสัญญาแวร์ซาย.องค์กร NSFK ตั้งอยู่ใกล้กับองค์กรของชตูร์มับไทลุง(SA)และได้รับการดูแลจากระบบของกึ่งทหารตำแหน่งที่ใกล้ชิดกับหน่วยเอสเอ.กลุ่มที่คลายกันคือเหล่ายานยนต์แห่งชาติสังคมนิยม(Nationalsozialistisches Kraftfahrkorps).ในช่วงปีแรกๆในการดำรงอยู่,องค์กร NSFK ได้ดำเนินการฝึกทางทหารด้านการบินในเครื่องร่อนและเครื่องบินพลทหาร.
ไทยลีกดิวิชัน 1 ฤดูกาล 2542
ไทยลีกดิวิชัน 1 ฤดูกาล 2542 เป็นการแข่งขันฟุตบอลลีกระดับสอง ของไทย โดยมี 10 สโมสรเข้าร่วมการแข่งขัน โดยใช้ชื่อการแข่งขันว่า ฟุตบอลปลามังกรลีก ดิวิชัน 1 ตามผู้สนับสนุนหลัก โดยการแข่งขันอยู่ภายใต้การดูแลของ สมาคมฟุตบอลแห่งประเทศไทย ในพระบรมราชูปถัมภ์ "สิ้นสุดเมื่อ 26 ธันวาคม 2542"
"สิ้นสุดเมื่อ 26 ธันวาคม 2542"
15 ประตู
10 ประตู
9 ประตู
ครีคส์มารีเนอ
ครีคส์มารีเนอ (, "กองทัพเรือแห่งสงคราม") เป็นกองทัพเรือของนาซีเยอรมนีในช่วงปี 1935 ถึง 1945.ได้ถูกแทนที่จากกองทัพเรือแห่งจักรวรรดิเยอรมันและสมัยระหว่างสงคราม ไรซ์มารีเนอ.ครีคส์มารีเนอเป็นหนึ่งในสามเหล่าทัพอย่างเป็นทางการพร้อมกับแฮร์ (กองทัพบก),และลุฟท์วัฟเฟอ (กองทัพอากาศ) ของกองทัพแวร์มัคท์,กองกำลังติดอาวุธของนาซีเยอรมนี.
ครีคส์มารีเนอได้เติบโตขึ้นอย่างรวดเร็วในช่วงปี 1930 (ตามสนธิสัญญาแวร์ซายได้จำกัดขนาดของกองทัพเรือเยอรมันมาแต่ก่อนและห้ามสร้างเรือดำน้ำ) เรือของครีคส์มารีเนอได้ถูกนำไปใช้กับน่านน้ำรอบๆของสเปนในช่วงสงครามกลางเมืองสเปน,ภายใต้หน้ากากของการดำเนินการไม่เข้าแทรกแซงใดๆ แต่ในความเป็นจริงได้สนับสนุนฝ่ายฟรังโกของสงคราม
ในเดือนมกราคม ปี 1939 แผนการเซ็ด (Plan Z) ได้รับคำสั่ง,การเรียกร้องสำหรับเรือพิฆาตโดยกองทัพเรือในปี 1944. อย่างไรก็ตาม,เมื่อสงครามโลกครั้งที่สองได้อุบัติขึ้นในเดือนกันยายน ปี 1939 แผนการเซ็ดได้รับการสนับสนุนให้มีการสร้างเรือดำน้ำ (เรือ-อู) และจัดลำดับความสำคัญให้กับกองทัพบกและอากาศ.
ผู้บัญชาการทหารสูงสุดของครีคส์มารีเนอ (สำหรับหน่วยย่อยๆทั้งหมดของกองกำลังติดอาวุธในช่วงสมัยที่นาซีได้ขึ้นครองอำนาจได้อย่างเบ็ดเสร็จ) คืออดอล์ฟ ฮิตเลอร์ ผู้ซึ่งใช้อำนาจของตนผ่านทางกองบัญชาการทหารสูงสุดของกองทัพเรือ (Oberkommando der Marine)
เรือที่มีชื่อเสียงโด่งดังที่สุดของครีคส์มารีเนอคือ เรือ-อู ซึ่งส่วนใหญ่ได้ถูกสร้างขึ้นภายหลังจากแผนการเซ็ดได้ถูกยกเลิกไปในช่วงแรกของสงครามโลกครั้งที่สอง. "ฝูงหมาป่า"(Wolfpacks) เป็นกลยุทธ์ทางยุทธวิธีในการรวบรวมกลุ่มของเรือดำน้ำในการโจมตีขบวนเรือขนส่งสินค้าของอังกฤษได้อย่างรวดเร็วในช่วงครึ่งแรกของยุทธการแห่งแอตแลนติก (Battle of the Atlantic) แต่กลยุทธ์นี้ส่วนใหญ่ถูกละทิ้งไปในช่วงครึ่งหลังของสงคราม.พร้อมกับเรืออู,ได้ตรวจค้นหาโจมตีเรือบนผิวน้ำ (รวมทั้งการสนับสนุนของเรือลาดตระเวน) ถูกนำมาใช้เพื่อทำลายการส่งสินค้าของสัมพันธมิตรในช่วงแรกของสงคราม,เรือที่มีชื่อเสียงโด่งดังมากที่สุดของเหล่านี้คือเรือลาดตระเวน Admiral Graf Spee และ Admiral Scheer และเรือรบประจัญบาน บิสมาร์ค.อย่างไรก็ตาม,การนำเรือคุ้มกันมาใช้ในการคุ้มครองขบวนเรือสินค้า,โดยเฉพาะอย่างยิ่งในมหาสมุทรแอตแลนติก,ได้ลดประสิทธิภาพเป็นอย่างมากในการตรวจค้นหาโจมตีบนผิวน้ำต่อขบวนเรือสินค้า.
หลังสงครามโลกครั้งที่สอง,เรือที่เหลืออยู่ของครีคส์มารีเนอได้ถูกแยกออกจากกันในอำนาจของฝ่ายสัมพันธมิตรและถูกนำมาใช้เพื่อวัตถุประสงค์ต่างๆรวมทั้งการกวาดทุ่นระเบิด
กองทัพบกเยอรมัน (แวร์มัคท์)
กองทัพบกเยอรมัน หรือเรียกว่า แฮร์ (, ) เป็นกองทัพบกเยอรมันในส่วนหนึ่งของกองทัพเวร์มัคท์,กองทัพประจำของเยอรมันในปี 1935 จนกระทั่งถูกปลดและสลายตัวในเดือนสิงหาคม ปี 1946.กองทัพเวร์มัคฺได้รวมถึงครีคส์มารีเนอ (กองทัพเรือ),และลุฟท์วัฟเฟอ (กองทัพอากศ).ระหว่างสงครามโลกครั้งที่สอง,จำนวนทหารทั้งหมด 13 ล้านนายรับใช้ในกองทัพเยอรมัน.บุคลากรของกองทัพส่วนใหญ่มาจากการเกณฑ์.
เพียง 17 เดือนหลังจากอดอล์ฟ ฮิตเลอร์ได้ประกาศต่อทางสาธารณะในแผนการปรับปรุงอาวุธใหม่,กองทัพบกได้บรรลุเป้าหมายที่ได้กำหนดแผนการเอาไว้ของ 36 กองพล.ในระหว่างช่วงฤดูใบไม้ร่วงในปี 1937 อีกสองเหล่ากองทัพน้อยถูกก่อตั้งขึ้น.ในปี 1938, 4 เหล่ากองทัพน้อยที่ถูกเพิ่มเติมได้ถูกก่อตั้งขึ้นด้วยการรวมห้ากองพลของกองทัพออสเตรียภายหลังจากอันชลุสส์ในเดือนมีนาคม.ในระหว่างช่วงของการขยายตัวโดยอดอล์ฟ ฮิตเลอร์,กองทัพบกเยอรมันยังคงได้พัฒนาแนวคิดบุกเบิกในช่วงสมัยสงครามโลกครั้งที่ 1,ได้ทำการรวบรวมการรบทางภาคพื้นดิน (แฮร์) และทางอากาศ (ลุฟท์วัฟเฟอ) เข้าไว้ด้วยกันให้เป็นทีมกองกำลังผสม (combined arms).ควบคู่ไปกับปฏิบัติการและกลยุทธ์ทางยุทธวิธี เช่น การโอบล้อม และ"การสู้รบทำลายล้าง",กองทัพเยอรมันได้รับชัยชนะอย่างรวดเร็วในช่วงสองปีแรกของสงครามโลกครั้งที่สอง,ได้ถูกกระตุ้นให้มีการใช้คำว่า บลิทซ์ครีก (Blitzkrieg) (เป็นไปตามตัวอักษรของสงครามสายฟ้าแลบ,ความหมายคือสงครามรวดเร็วดั่งสายฟ้าแลบ) สำหรับเทคนิคที่ใช้.
กองทัพเยอรมันได้เข้าสู่สงครามด้วยกองทหารราบส่วนใหญ่ต้องอาศัยการขนส่งด้วยม้าลาก.กองทหารราบที่เหลืออยู่นั้นทหารต้องเดินทางด้วยเท้าตลอดในช่วงสงคราม ปืนใหญ่ยังต้องเดินทางด้วยการขนส่งด้วยม้าลาก.การก่อตั้งยานยนต์ได้รับความสนใจเป็นอย่างมากในสื่อมวลชนโลกในช่วงการเปิดฉากของสงคราม,และถูกอ้างถึงเหตุผลหลักสำหรับความสำเร็จของการบุกครองโปแลนด์โดยเยอรมัน (กันยายน 1939),นอร์เวย์และเดนมาร์ก (เมษายน 1940),เบลเยียม,ฝรั่งเศสและเนเธอร์แลนด์ (พฤษภาคม 1940),ยูโกสลาเวีย (เมษายน 1941) และปฏิบัติการบาร์บารอสซา,การรุกรานสหภาพโซเวียต (มิถุนายน 1941).อย่างไรก็ตามการก่อตั้งยานยนต์และรถถังได้นับจากเพียง 20% ของความจุของแฮร์ที่สูงสุดของพวกเขา.กองทัพบกได้เกิดขาดแคลนด้วยรถบรรทุก (และเชื้อเพลิงปิโตรเลียมที่จะทำให้พวกเขาวิ่งได้) คือความเสียเปรียบอย่างรุนแรงโดยเฉพาะอย่างยิ่งในช่วงระหว่างการบุกครองนอร์ม็องดี เมื่อกองทัพอากาศฝ่ายสัมพันธมิตรได้ทำลายเครือข่ายทางรถไฟฝรั่งเศลทางตอนเหนือของลัวร์.การเคลื่อนไหวของยานเกราะต้องขึ้นอยู่กับรางรถไฟ:การขับรถถังเกินกว่า 150 กิโลเมตรทำให้ตกออกจากรถไฟ.
เจ้าชายซัลมาน มกุฎราชกุมารแห่งบาห์เรน
เจ้าชายซัลมาน บินฮะมัด บินอีซา อัลเคาะลีฟะฮ์ มกุฎราชกุมารแห่งบาห์เรน (, พระราชสมภพ 21 ตุลาคม พ.ศ. 2512) ทรงเป็นรัชทายาทและรองนายกรัฐมนตรีพระองค์แรกของราชอาณาจักรบาห์เรน พระองค์ยังเป็นรองผู้บัญชาการทหารของกองทัพบาห์เรน
เจ้าชายซัลมาน บินฮะมัด บินอีซา อัลเคาะลีฟะฮ์ ทรงเป็นพระราชโอรสในสมเด็จพระราชาธิบดีฮะมัด บิน อีซา อัลเคาะลีฟะฮ์ กับพระมเหสีพระองค์แรกสมเด็จพระราชินีซาบิกา บิน อิบบราฮิม อัลเคาะลีฟะฮ์
เจ้าชายซัลมาน ทรงสำเร็จการศึกษาชั้นมัธยมที่โรงเรียนบาห์เรน ต่อทรงสำเร็จการศึกษาระดับปริญญาตรี สาขารัฐศาสตร์ จากมหาวิทยาลัยอเมริกันในกรุงวอชิงตัน ดี.ซี. ตามด้วยปริญญาโทด้าน ประวัติศาสตร์และปรัชญาวิทยาศาสตร์จาก ควีนส์คอลเลจ มหาวิทยาลัยเคมบริดจ์ อังกฤษ
เจ้าชายซัลมานทรงจัดตั้ง "โครงการทุนการศึกษานานาชาติของมกุฎราชกุมาร" ในปีพ.ศ. 2542 เพื่อแนะนำคนหนุ่มสาวชาวบาห์เรนเข้าสู่ศตวรรษที่ 21 ภายใต้โครงการนี้นักเรียนที่มีความสามารถมากที่สุดในประเทศบาห์เรนได้รับทุนการศึกษา เพื่อศึกษาต่อในต่างประเทศและกลับมามีส่วนร่วมในการพัฒนาประเทศบาห์เรน นักเรียนกว่า 140 คนจากทั่วประเทศบาห์เรนได้รับทุนการศึกษาและมีโอกาสได้ไปศึกษาต่อในต่างประเทศรวมถึงสหราชอาณาจักร สหรัฐอเมริกา และฝรั่งเศส
เจ้าจอมจันทร์ ในรัชกาลที่ 5
เจ้าจอมจันทร์ เป็นพระสนมเอกในพระบาทสมเด็จพระจุลจอมเกล้าเจ้าอยู่หัว เกิดเมื่อปี พ.ศ. 2431 เป็นธิดาของพระยาสุรศักดิ์มนตรี (แสง แสง-ชูโต) กับหม่อมหลวงน่วม นรินทรางกูร
เจ้าจอมจันทร์ ถวายตัวเป็นพระสนมในพระบาทสมเด็จพระจุลจอมเกล้าเจ้าอยู่หัวพร้อมกับเจ้าจอมเยื้อนและเจ้าจอมถนอม พี่น้องร่วมบิดา ได้รับพระราชทานเงิน 5 ชั่ง ผ้าลายและแพรห่ม 2 สำรับตามประเพณี ซึ่งท่านได้รับราชการสนองพระมหากรุณาธิคุณจนตลอดรัชกาล พระบาทสมเด็จพระจุลจอมเกล้าเจ้าอยู่หัวทรงโปรดเจ้าจอมจันทร์มากเป็นพิเศษ ทรงโปรดใช้สอยและให้ตามเสด็จอยู่เป็นเนืองนิตย์ จนกระทั่งพ.ศ. 2447 พระบาทสมเด็จพระจุลจอมเกล้าเจ้าอยู่หัวจึงทรงโปรดเกล้าฯ พระราชทานเครื่องราชอิสริยาภรณ์จุลจอมเกล้า ชั้น 2 ทุติยจุลจอมเกล้าวิเศษ ฝ่ายใน แก่เจ้าจอมจันทร์ พร้อมกันกับเจ้าจอมเอิบ พระสนมเอกที่พระองค์ทรงโปรดมากอีกท่านหนึ่ง ซึ่งท่านเป็นเจ้าจอมเพียง 1 ใน 4 ท่านที่ได้รับพระราชทานเครื่องราชอิสริยาภรณ์นี้ (อีก 3 ท่านคือเจ้าจอมเอี่ยม, เจ้าจอมเอิบ และเจ้าจอมเอื้อน) และเป็นเพียงท่านเดียวที่มิใช่เจ้าจอมก๊กออ
หลังสิ้นรัชกาลพระบาทสมเด็จพระจุลจอมเกล้าเจ้าอยู่หัว เจ้าจอมจันทร์ ได้ลาออกจากพระบรมมหาราชวัง ไปพำนักยังบ้านบิดจนถึงแก่อนิจกรรมใน พ.ศ. 2483 อายุ 62 ปี พระราชทานเพลิงศพที่วัดเทพศิรินทราวาสราชวรวิหาร
(ฝ่ายใน)
เมทริกซ์เพาลี
ในวิชาฟิสิกส์และคณิตศาสตร์ เมทริกซ์เพาลีคือเซตของ เมทริกซ์ 2 X 2 มิติที่มีสมาชิกเป็นจำนวนเชิงซ้อนเป็นเมทริกซ์แบบ เมทริกซ์เอร์มีเชียน (Hermitian matrix) และเมทริกซ์ยูนิแทรี่ (unitary matrix) โดยปกติจะใช้สัญลักษณ์แทนด้วยตัวอักษรกรีก sigma (σ) บางครั้งก็ถูกแทนด้วยตัวอักษร tau (τ) เมื่อใช้เชื่อมโยงเกี่ยวกับ isospin symmetries ในวิชาควอนตัม
formula_1
เมทริกซ์เหล่านี้ถูกต้องชื่อตามนักฟิสิกส์ที่ชื่อว่า วูล์ฟกัง เพาลี (Wolfgang Pauli) เนื่องจากพวกมันเกิดขึ้นในสมการของเพาลีที่นำมาใช้พิจารณาปฏิกิริยาระหว่างสปินของอนุภาคกับสนามแม่เหล็กไฟฟ้าภายนอก ในวิชากลศาสตร์ควอนตัม เมทริกซ์เพาลีเกี่ยวข้องกับตัวดำเนินการโมเมนตัมเชิงมุมที่สอดคล้องกับการอธิบายสปินของอนุภาคในแต่ละทิศทาง เมทริกซ์เพาลีแต่ละอันจะเป็นเมทริกซ์เอร์มีเชียนโดยที่กำลังสองของตัวมันเองจะเท่ากับเมริกซ์เอกลักษณ์ (identity matrix) รูปแบบของเมทริกซ์เพาลีเป็นพื้นฐานของปริภูมิเวกเตอร์ที่มีขนาด 2 x 2 มิติ
เมทริกซ์เพาลีแต่ละอันสามารถเขียนอยู่ในรูปนิพจน์เดียวได้ดังนี้
formula_2
เมื่อ "i" = √−1 คือ จำนวนจินตภาพ และ  คือ Kronecker delta
เมทริกซ์นี้จะมีความเป็นเอกลักษณ์ดังนี้
formula_3
เมื่อ  คือ เมทริกซ์เอกลักษณ์
formula_4
จากข้างต้นเราสามารถอนุมาน eigenvalue ของแต่ละ   คือ
Eigenvalue ของเมทริกซ์เพาลีแต่ละตัวมี 2 ค่าคือ +1 และ -1 ซึ่ง Eigenvector ที่สอดคล้องคือ
formula_5
เวกเตอร์เพาลีถูกนิยามโดย
formula_6
และจากพื้นฐานของเวกเตอร์ทำให้เวกเตอร์เพาลีจะเป็นตาม
formula_7
ใช้การรวมแบบ summation convention
formula_8
จะมีค่า Eigenvalue เป็น formula_9
formula_10
และจะมี Eigenvector คือ formula_11
http://www.il.mahidol.ac.th/e-media/ap-chemistry1/atomic_structure/pauli.htm
http://wikivisually.com/lang-th/wiki/%E0%B8%AB%E0%B8%A5%E0%B8%B1%E0%B8%81%E0%B8%81%E0%B8%B2%E0%B8%A3%E0%B8%81%E0%B8%B5%E0%B8%94%E0%B8%81%E0%B8%B1%E0%B8%99%E0%B8%82%E0%B8%AD%E0%B8%87%E0%B9%80%E0%B8%9E%E0%B8%B2%E0%B8%A5%E0%B8%B5
http://www.vcharkarn.com/varticle/505837
คลองใหญ่ (เวนิส)
คลองใหญ่ ( "กานัลกรันเด"; เวนิส: Canal Grando "กานัลกรันโด") อดีตเรียก กานาลัซโซ (; เวนิส: Canałaso "กานาวาโซ") เป็นคลองสายหนึ่งในเมืองเวนิส ประเทศอิตาลี ปัจจุบันคลองสายนี้ยังคงเป็นเส้นทางคมนาคมที่สำคัญของเมือง มีระบบขนส่งมวลชนทางน้ำได้แก่ เรือโดยสารเรียกว่าวาโปเรตตี (; เวนิส: vaporeti) และบริการเรือโดยสาร (water taxi) นอกจากนี้ยังมีเรือกอนโดลา ซึ่งเป็นเรือท้องถิ่นสำหรับให้บริการแก่นักท่องเที่ยว
คลองใหญ่มีความยาว 3.8 กิโลเมตร กว้าง 30-90 เมตร และมีความลึกเฉลี่ย 5 เมตร ตัวคลองเข้าสู่ลากูนเวนิสไหลผ่านใจกลางเมืองเวนิสในลักษณะคล้ายรูปตัวเอส (S) กลับหัว ปากคลองเริ่มต้นบริเวณหน้าสถานีรถไฟเวเนเซียซันตาลูเซีย () ไหลทะลุออกปลายคลองบริเวณแอ่งซันมาร์โกเชื่อมคลองจูเดกกา ()
ตลอดสองฝั่งคลองสามารถพบอาคารที่มีสถาปัตยกรรมงดงามที่เป็นมรดกสรรสร้างมาตั้งแต่ยุคสาธารณรัฐเวนิสเรืองอำนาจ
คลองจูเดกกา
คลองจูเดกกา ( "กานาเลเดลลาจูเดกกา"; เวนิส: Canal de ła Zueca "กานัลเดวาซูเอกา") อดีตเรียก วีกาโน (; เวนิส: Rigano) เป็นคลองสายหนึ่งอยู่ทางใต้ของเมืองเวนิส ประเทศอิตาลี คลองทอดยาวไปในแนวตะวันออกกับตะวันตกคั่นเมืองเวนิสกับเกาะจูเดกกา โดยสบกับคลองใหญ่ และห่างจากเกาะซันจอร์โจอินอัลกา (San Giorgio in Alga) 4 กิโลเมตรเมื่อนับจากแอ่งซันมาร์โก
คลองมีความยาว 4 กิโลเมตร กว้าง 244-450 เมตร มีความลึกเฉลี่ย 4.1 เมตร และมีส่วนลึกที่สุด 12 เมตร
คลองกันนาเรโจ
คลองกันนาเรโจ ( "กานาเลดีกันนาเรโจ"; เวนิส: Canal de Canarégio "กานัลเดกานาเรโจ") เป็นคลองสายหนึ่งในเมืองเวนิส ประเทศอิตาลี ตลอดสองฝั่งคลองสามารถพบอาคารที่มีสถาปัตยกรรมงดงามที่เป็นมรดกที่ตกทอดมาจากยุคสาธารณรัฐเวนิสที่เคยเรืองรอง ถือเป็นคลองที่มีความสำคัญด้านการคมนาคม เนื่องจากคลองนั้นเชื่อมต่อกับคลองใหญ่ที่สามารถเดินทางไปยังสถานที่ท่องเที่ยวอื่น ๆ ได้
คลองมีความยาว 800 เมตร กว้างไม่ต่ำกว่า 22 เมตร โดยเฉพาะบริเวณปอนเตเดลเลกูลยีเอ (Ponte delle Guglie) และกว้าง 27 เมตรบริเวณมหาวิทยาลัยกาฟอสการีแห่งเวนิส (Università Ca' Foscari Venezia)